Υπάρχει «προσωπική» Ανάσταση; - ΚΛΕΟΝΙΚΗ ΠΑΝΤΑΖΗ, Φιλόλογος - Life Coaching εφήβων και ενηλίκων\nΔιανύουμε τη Μεγάλη Εβδομάδα του Πάσχα ,τα μαγαζιά άνοιξαν και η ζωή μας μπαίνει στην «κανονικότητα» των εορτών, όσο θα μπορούσε φυσικά, να μπει..\nΕμείς, όμως είμαστε στο κλίμα των ημερών;\nΠοιο είναι το πνεύμα της Μεγάλης εβδομάδας εκτός από την κατανάλωση και τον οβελία της Κυριακής του Πάσχα; …δεδομένου των συνθηκών, επιβάλλεται και φέτος περιορισμός στις συναναστροφές και στις συναθροίσεις.\nΣυνεπώς, για άλλη μια φορά, μπορούμε να δούμε τα πράγματα διαφορετικά, μέσα από το πρίσμα του εγκλεισμού και να δώσουμε την ευκαιρία στον εαυτό μας να αφουγκραστεί τη Μεγάλη Εβδομάδα και να σκεφτεί… Να αναρωτηθεί: Γιατί έχει «επινοηθεί» η γιορτή του Πάσχα;\nΗ γιορτή του Πάσχα, εκτός από γιορτή για την αναγέννηση της φύσης, είναι η μεγαλύτερη γιορτή του Χριστιανισμού, αφού «προκαλεί» τον Άνθρωπο να γίνει συνειδητός, να αποκτήσει θέση απέναντι στην κοινωνία αλλά και απέναντι στον εαυτό του.\nΟ Άνθρωπος έρχεται αντιμέτωπος με τα Πάθη του. Βέβαια, τα Πάθη προέρχονται τόσο από τους άλλους όσο και από τον ίδιο μας τον εαυτό.\n«Παθαίνουμε» όταν δεχόμαστε άδικη κριτική, όταν μάς στεναχωρούν, μάς ταλαιπωρούν ,μάς επιβάλλουν μια ζωή που δε μας αξίζει…\n«Παθαίνουμε», όταν είμαστε γεμάτοι οργή και θυμό, που, αν και δε φροντίσαμε να προστατευτούμε, κατηγορούμε τους άλλους. «Παθαίνουμε», όταν βυθιζόμαστε στη μοναξιά μας, όταν δεν μπορούμε να βρούμε το «χώρο» μας ν’ αναπνεύσουμε και να σκεφτούμε, όταν δεν παίρνουμε την αγάπη, όπως εμείς τη θέλουμε. Αντίθετα, βιώνουμε τη μιζέρια, τον ανταγωνισμό, τον αποκλεισμό από τα όνειρά μας μέσω της δικαιολογίας των «πρέπει» , καθώς και την απομάκρυνση από τον εαυτό μας και ενίοτε το φθόνο…\nΗ κοινωνία «σταυρώνει» αυτούς που Είναι ο εαυτός τους, αυτούς που τολμούν να έχουν αυτογνωσία και να διεκδικούν στη ζωή αυτό που ξέρουν ότι τους αξίζει.\nΣήμερα, όλοι μιλούν για την αναγκαιότητα της θετικής ψυχολογίας και έχει αναπτυχθεί μια ολόκληρη βιομηχανία γύρω από αυτήν. Το σύστημα της κοινωνίας «καθορίζει» έμμεσα τη σκέψη μας και μας «βοηθά» να βρούμε αυτό που νομίζουμε ότι είναι δικό μας, δηλαδή τον εαυτό μας!!!\nΗ ουσία είναι να σκύψεις για να δεις και να νιώσεις τον εαυτό σου.\nΈχεις σκεφτεί ν’ ακούσεις τον εαυτό σου;\nΑντέχεις ν’ ακούσεις τις αλήθειες σου;\nΜπορείς να αντισταθείς στο ρεύμα της μαζοποίησης και να υπερασπιστείς την ταυτότητά σου;\nΈχεις αποφασίσει ν’ αντιμετωπίσεις το φόβο σου;\nΞέρεις τι είναι Αγάπη;\nΕίναι καιρός να αφιερώσεις χρόνο να μείνεις μόνος και να ακούσεις τη σιωπή σου. Να συγκεντρωθείς στον εαυτό σου και να αγκαλιάσεις τις σκέψεις και στα συναισθήματα που θα αναπηδήσουν από μέσα σου. Θα εκπλαγείς!\nΟ εαυτό μας λέει μόνο αλήθειες, άκουσέ τις, σκέψου και πράξε ανάλογα, είτε εκτιμώντας τους ανθρώπους και αυτά που έχεις, είτε κάνοντας τον αναγκαίο επαναπροσδιορισμό για μια ζωή που η κάθε μέρα δε θα είναι μια οποιαδήποτε αδιάφορη μέρα, αλλά η μέρα της δικής σου ζωής\nΕίναι απαραίτητο να μάθεις τον εαυτό σου. Πώς μπορείς να προχωρήσεις το δρόμο της ζωής σου, αν δεν ξέρεις ποιός είσαι και πού θέλεις να πας; Πώς θα εξελιχθείς, αν δεν ορίσεις τους στόχους και τη στρατηγική σου;\nΈχεις τη δύναμη να αντέξεις τον πόλεμο των άλλων, γιατί «τόλμησες» να ξεχωρίσεις , και να κερδίσεις την ελευθερία σου;\nΤι μπορείς να φοβηθείς, αν έχεις ΕΣΕΝΑ; Ποιος μπορεί να σε καταλάβει, να σε νιώσει να σου συμπαρασταθεί περισσότερο από τον εαυτό σου;\nΈχεις καταλάβει ότι ο Εαυτός σου είναι ο φύλακας άγγελός σου;\nΘέλεις να αγαπήσεις χωρίς όρους και προσδοκίες; Η ζωή αποκτά ποιότητα και ουσία όταν νοιαζόμαστε και φροντίζουμε τον εαυτό μας αλλά και τους άλλους. Όταν θέλουμε να δώσουμε χαρά στους ανθρώπους μας, να τους αγαπήσουμε, να τους φροντίσουμε για να πάρουμε κι εμείς χαρά και να νιώσουμε το συναίσθημα της ηθικής ικανοποίησης της προσφοράς\nΠώς μπορείς να ζεις στο θυμό που σου κατατρώει την ψυχή και καταστρέφει τη ζωή σου αλλά και των αγαπημένων σου; Συγχώρεσε τον εαυτό σου αλλά και τους άλλους… Βγες από τον εγωισμό που σε εμποδίζει να βιώσεις μια αληθινή ζωή, με αληθινές σχέσεις και αληθινούς ανθρώπους γύρω σου.\nΗ Ανάσταση του Ανθρώπου δεν είναι μόνο η ελπίδα της Δευτέρας Παρουσίας… Είναι η φώτιση του μυαλού μας, το ξύπνημα της καρδιάς μας και το άγγιγμα της ψυχής μας…


CapsuleT: Άνοιξαν οι αιτήσεις του 3ου κύκλου για τουριστικές startups\nΑρχική Επιλεγμένα CapsuleT: Άνοιξαν οι αιτήσεις του 3ου κύκλου για τουριστικές startups\n13 Ιουλίου 2020 - 14:22 Τελευταία ενημέρωση: 13 Ιουλίου 2020 - 15:07\nΆνοιξε σήμερα η περίοδος αιτήσεων του CapsuleT για την ένταξη νεοφυών επιχειρήσεων τεχνολογίας που δραστηριοποιούνται στον τουρισμό.\nΠρόκειται για τον 3ο κύκλο του Προγράμματος Επιτάχυνσης (Σεπτέμβριος – Δεκέμβριος 2020) του CapsuleT Travel & Hospitality Accelerator.\nΤου πρώτου ελληνικού επιταχυντή αποκλειστικά για τουριστικές startups που έχει δημιουργήσει το Ξενοδοχειακό Επιμελητήριο Ελλάδος.\nΣήμερα -περισσότερο από ποτέ- οι startups που δραστηριοποιούνται στον τουρισμό έχουν ανάγκη την εντατική υποστήριξη. Και καθοδήγηση με σκοπό την καλύτερη οργάνωση και ανταπόκρισή τους στις νέες ανάγκες της αγοράς.\nΟ CapsuleT στη διάρκεια του 2ου κύκλου που πραγματοποιήθηκε την Άνοιξη του 2020, προσαρμόστηκε άμεσα στα νέα δεδομένα που ανέκυψαν λόγω της πανδημίας από τον Covid-19.\nΥποστηρίζοντας έμπρακτα τις startup ομάδες του στις αντίξοες συνθήκες που αντιμετώπισαν.\nΟ επιταχυντής, χάρη στην πολύτιμη υποστήριξη του Επιμελητηρίου αλλά και των στρατηγικών συνεργατών του, ολοκλήρωσε επιτυχώς το δεύτερο κύκλο του Προγράμματος Επιτάχυνσης.\nΗ ομάδα του επιταχυντή δεν εφησυχάζει και προχωρά δυναμικά με τη δρομολόγηση του 3ου κύκλου.\nΟι δράσεις στο πρόγραμμα του επιταχυντή\nΣυναντήσεις καθοδήγησης (mentoring).\nΣημαντικό κομμάτι του αποτελούν οι τοπικές εκδηλώσεις, οι ευκαιρίες παρουσιάσεων και οι συναντήσεις με ειδικούς του τουρισμού (meetups), οι επισκέψεις σε ξενοδοχεία και ηγετικές τουριστικές εταιρείες (on-site visits), αλλά και οι δραστηριότητες δικτύωσης (networking events).\nΟι εξωστρεφείς δραστηριότητες -μέσα από συνέδρια μάθησης/εκπαίδευσης και δικτύωσης, συμμετοχές σε εμπορικές εκθέσεις, αντιπροσωπείες στην Ελλάδα και το εξωτερικό- αποτελούν ένα ακόμα στοιχείο/κλειδί του προγράμματος. Προκειμένου να συνδεθούν οι startup ομάδες με εξέχοντες εκπροσώπους της τουριστικής αγοράς.\nΣε περίπτωση που νέα μέτρα/περιορισμοί ανακύψουν στη διάρκεια πραγματοποίησης του 3ου κύκλου, οι περισσότερες από τις παραπάνω δράσεις θα πραγματοποιηθούν διαδικτυακά. Με στόχο την προστασία όλων των ομάδων και εμπλεκόμενων φορέων.\nΤο Πρόγραμμα Επιτάχυνσης προσφέρεται στους επιλεγμένους υποψηφίους δωρεάν. Και χωρίς καμία άλλη οικονομική απαίτηση )ίδια κεφάλαια ή μετοχές από την εταιρεία τους).\nΤα κύρια κριτήρια αξιολόγησης προκειμένου μια startup να ενταχθεί στον CapsuleT, είναι:\nΗ ιδέα ως προς την καινοτομία της και την προσφερόμενη λύση σε ένα πρόβλημα της τουριστικής αγοράς. Τον βαθμό πρωτοτυπίας και μοναδικότητας της λύσης αυτής. Καθώς και το βαθμό χρήσης τεχνολογίας για την υλοποίηση της.\nΗ ομάδα ως προς τα μέλη της σε σχέση με τα τυπικά χαρακτηριστικά τους (εκπαίδευση, σχετική εμπειρία, προϋπηρεσία και δεξιότητες σε σχέση με το αντικείμενο και την αγορά). Τα ποιοτικά τους χαρακτηριστικά (δυναμική, γνώση αντικειμένου, μεθοδολογία, κατανομή ρόλων κ.α.). Την αντίληψη και αφοσίωση τους για την υλοποίηση και επέκταση της ομάδας/εταιρίας τους στην αγορά.\nΗ επιχειρηματική ωριμότητα και προοπτική του προϊόντος ή υπηρεσίας ως προς τα περιθώρια περαιτέρω ανάπτυξης. Και επέκτασης στην ελληνική και παγκόσμια αγορά και τις προοπτικές κερδοφορίας.\nΔικαίωμα συμμετοχής έχουν όσες εταιρείες παρέχουν τεχνολογικές εφαρμογές και λύσεις για τον τουριστικό κλάδο Ξενοδοχίας και Εστίασης.\nΉ τον τομέα των τουριστικών μεταφορών, των μηχανών αναζήτησης κρατήσεων και ηλεκτρονικών τουριστικών γραφείων, τουριστικών και πολιτιστικών δραστηριοτήτων, ξεναγήσεων και εκδηλώσεων.\nΌπως επίσης και εφαρμογών/λύσεων εξοικονόμησης ενέργειας και φυσικών πόρων, εξειδικευμένων λύσεων επικοινωνίας και προωθητικών ενεργειών.\nΕνδεικτικά, κατηγορίες που μπορούν να ενταχθούν στο πρόγραμμα\nInternet & web platforms, Mobile apps, Chatbots, Software, Hardware, Energy solutions, Mobility & Transportation solutions, Blockchain solutions, AI solutions, Big Data, Internet of Things.\nΧρονοδιάγραμμα του 3ου κύκλου του προγράμματος\nΜε την ολοκλήρωση του προγράμματος, οι εταιρείες διαγωνίζονται για τα τελικά έπαθλα συνολικού ύψους έως 35.000 ευρώ -ως μια επιπρόσθετη οικονομική υποστήριξη. Και γίνονται επίσημο μέλος της κοινότητας του CapsuleT.\nνεοφυών επιχειρήσεων τεχνολογίας\nΠροηγούμενο άρθροΠότε ανακοινώνονται οι δικαιούχοι του προγράμματος Κοινωνικός Τουρισμός\nΕπόμενο άρθροIntelligent cities challenge: Στις 100 “έξυπνες” πόλεις το Ηράκλειο\nΑντίστροφη μέτρηση για τον εμβολιασμό στην Ελλάδα\n7 Δεκεμβρίου 2020 - 10:34\n25 Απριλίου 2020 - 12:14\n5 Ιουνίου 2020 - 21:26


Lover of love: 2010\nΉρθε! Γέμισε την πόλη όλη! Κάνει παγωνιά έξω κι οι νιφάδες ζωγραφίζουν μια λευκή πόλη! Μ' αρέσει, σαν παιδί το ευχαριστιέμαι! Με τις κουρτίνες ολάνοιχτες πίνοντας ζεστό τσάι αρωματικό! Τι κι αν δεν το στρώσει; Χιονίζει! Χιονίζει!\nΕίναι νωρίς, ακόμα απόγευμα κι όμως βράδιασε. Βγαίνω στο μπαλκόνι. Η κουρτίνα ανεμίζει πίσω μου και πότε πότε μου ηλεκτρίζει τα μαλλιά. Τα σύννεφα σκέπασαν την πόλη. Βρέχει. Έχει ψυχρούλα. Το φθινόπωρο μάλλον ήρθε για να μείνει. Όλα είναι τόσο ήσυχα και τόσο λαμπερά στην βροχή. Σταυρώνω τα χέρια στο στήθος. Κρυώνω. Κλείνω τα μάτια κι όλα σιωπούν περισσότερο. Μόνο η μελωδία των βροχοσταλιών παίζει στον δικό της ρυθμό. Κάπου κάπου ακούγεται ο θόρυβος των αυτοκινήτων που περνούν. Παίρνω μια βαθιά ανάσα και μια άλλη ανατριχιάζει το λαιμό μου. Γέρνω προς τα πίσω και νιώθω το χτυποκάρδι του. Με τυλίγει κι εγώ κουρνιάζω στην αγκαλιά του. Χωρίς λαλιά. Μυρίζω το άρωμα του. Μυρίζω το βροχερό χώμα. Αγαπητές μυρωδιές ανακατεμένες. Θέλει να μοιράζεται. Σε δικές μου στιγμές να ζει, να χωράει. Σφίγγω τα χέρια του. Τα δικά του με σφίγγουν λίγο πιο δυνατά. Με ζεσταίνει. Πάντα με ζέσταινε. ″I'm singing in the rain, just singing in the rain…″ τον ακούω να τραγουδάει και να με καλεί σε χορό. Πώς να μην τον ακολουθήσω; Είμαι τόσο τυχερή! ″...What a glorious feeling″!\nΕίναι κάποιες μέρες άτιμες. Συγκεκριμένες. Κι αν τα χρόνια περνούν, έρχεται η μέρα που σε γυρνά εκεί πίσω. Το ξαναπερνάς. Άλλοτε πιο έντονα κι άλλοτε πιο ήπια. Βλέπεις τις ίδιες σκηνές. Οι ίδιες αισθήσεις πάλι. Βαθύτερες, ξεπερασμένες. Είναι οι μέρες που σε νικούν όσο κι αν νομίζεις πως τις ξεπερνάς. Ανήμπορος στη θύμηση της. Χαραγμένη την κουβαλάς. Προχωράς. Ναι. Για μια μέρα όμως αφήνεσαι γιατί δεν σ' αφήνει αυτό. Γιατί μερικά γεγονότα σου αφήνουν σημάδια που δύσκολα ξεφτίζουν. Σήμερα είναι μια τέτοια μέρα, μια μέρα δική μου. Και το μόνο που ζητώ είναι ένα χάδι. Το δικό σου χάδι μόνο. Κι ας μη μου το δώσεις, εγώ θα το ζητώ βουβά. Σημερινή ανάγκη.\nPosted by Jo at 11:06 AM 7 comments:\nΆκου τον παφλασμό των κυμάτων!\nΕίμαι ξυπόλητη. Φορώ σορτς και ζακέτα.\nΚι εγώ ξυπόλητος με φούτερ.\nΜε θέα τ' άστρα...\nΡομάντζο μ' ακούγεται\nΜε το φεγγάρι γεμάτο...\nΝαι, η εξοχή βλέπεις...\nΈχεις κάτι να μου διαβάσεις;\nΌχι τώρα. Θέλω τον έρωτα!\nΔεν θέλω άλλο την πόλη;\nΑυτήν την πόλη;\nΕπιστρέφουμε σ' αυτήν αύριο.\nΜμμ... Μετά το μπάνιο.\nΜετά. Ξέρεις τι ονειρεύομαι;\nΚι εγώ τι;\nΘέλω να μου πεις!\nΔεν περάσαμε ωραία χθες;\nΜια εικόνα ονειρευτή.\nΘυμηθήκαμε τα όνειρα μας.\nΜ' αρέσει το μας! Δεν ήθελες να ξημερώσει.\nΣήμερα φτιάξαμε βαλίτσες.\nΠήγαμε για μπάνιο.\nΚοίτα. Σ' αρέσει;\nΟι διακοπές τελείωσαν. Λες να μ' αρέσει;\nΔεν σ' αρέσει ε;\nΌχι πολύ. Επιστρέψαμε;\nΑν το θες όχι...\nΌταν θα 'μαστε έτοιμοι.\nΕσύ το θες;\nΝαι! Μαζί σου μόνο!\nΚάθεσαι έξω στο στέκι με φίλους μες στη μεσημεριανή ζέστη. Σου φέρνουν ζεστό καφέ και σε πειράζουν και γελούν. Παρήγγειλες αφηρημένο καμπουτσίνο ενώ ήθελες φρέντο, αλλά πως να πιεις ζεστό ρόφημα ενώ ζεσταίνεσαι; Βαριέσαι λίγο γιατί συζητούν τα επιστημονικά τους, καθώς εσύ ανήκεις στα δημιουργικά. Μετά μιλάτε γενικότερα. Διακοπές, νησιά, θάλασσες, χώρες, πολιτική, σινεμά, θέατρο... Χαζεύεις που και που τους περαστικούς. Κάθεσαι χαλαρά γιατί όλα είναι καλά. Όλα είναι καλά... Αμέ! Αλλά... Ένα τηλεφώνημα... Ακούς "ατύχημα". Γυρνάς το κεφάλι. Ακούς "παρολίγον επικίνδυνο τρακάρισμα". Ουάου! Ακούς νοσοκομείο. Δεύτερο ουάου! Ακούς "χτύπησε στην σπονδυλική στήλη". Τρίτο ουάου! Μετά δεν χωρούν άλλα ουάου γιατί μαθαίνεις πως πρόκειται για την αδελφή σου. Μια στιγμή κι είσαι πάλι κοντά σε χαμό. Μια στιγμή αρκεί να σ' αναστατώσει πάλι την ζωή. Φεύγεις και πας κοντά της. Και την κοιτάζεις. Ξαπλωμένη, πονάει και πρέπει να μείνει ακίνητη πάνω στην άβολη, σκληρή σανίδα, όμως χαμογελάει... Σοκαρισμένη και σιωπηλή, όμως χαμογελάει... Σε κοιτά βουρκωμένη και φοβισμένη, όμως χαμογελάει γιατί έζησε... Και της χαμογελάς και της μιλάς και την χαϊδεύεις. Συγκινημένα. Ευτυχώς είναι καλά! Ευτυχώς θα γίνει καλά! Η ζωή είναι τόσο εύθραυστη, όσο κι αν κατέχεις τη σιγουριά της νιότης. Η αδελφή μου έζησε από θαύματα κι όχι θαύμα. Ναι! Εγώ τα λέω θαύματα γιατί υπάρχουν! Αν ήξερες, μόνο αν ήξερες...\nPosted by Jo at 1:36 AM 2 comments:\nΕίναικάποιες μέρες άτιμες. Συγκεκριμένες. Κι αν τα...\nΈχει δροσιά... Κι αέρα...Άκου τον παφλασμό των κυμ...


Χρύσα Βλάχου: Η έμπνευση είναι ταυτόσημη με τον αιφνιδιασμό! - People Of Art\nΕίσαι στο :Αρχική»ΣΥΝΕΝΤΕΥΞΕΙΣ»Χρύσα Βλάχου: Η έμπνευση είναι ταυτόσημη με τον αιφνιδιασμό!\nΒάσω Κανιώτη 19 Μαΐ 2020 ΣΥΝΕΝΤΕΥΞΕΙΣ Αφήστε ένα σχόλιο 601 Προβολές\nΠοιο ήταν εκείνο το έναυσμα που σας έκανε να βάλετε την ποίηση και την συγγραφή στην ζωή σας?\nΕίναι σχεδόν ανέφικτο να εντοπίσει κανείς αυτές τις εσωτερικές διεργασίες. Ωστόσο, πιστεύω στη χωρική επένδυση των ερεθισμάτων.\nΣτη Λακωνία, όπου γεννήθηκα, η επαφή με τη φύση και η πολύτροπη εξωστρέφεια δεν μου δημιουργούσαν την ανάγκη για γραφή. Οι εντυπώσεις, όμως, των παραστάσεων λειτουργούν ακόμα μέσα μου.\nΟ ερχομός μου στη Θεσσαλονίκη για σπουδές μ` έκαναν να μπω στη γραφή με μικρά λυρικά ποιήματα και διηγήματα. Η ομιχλώδης ατμόσφαιρα της πόλης,οι πολυπληθείς δρόμοι,οι φωταγωγοί των μικρών διαμερισμάτων, ήταν στοιχεία που με έκαναν να «ξαναδιαβάσω» τη σχέση με τον εαυτό μου. Η αρχή, όμως, βρισκόταν πολύ μακριά, στον τρόπο που παρατηρούσα από μικρή τους ανθρώπους, τα πράγματα, τη φύση. Κι ακόμα πιο μακριά. Στη συναίσθηση, όπου ενεργεί κι επενεργεί το άγνωστο. Οι πρώτες εγγραφές είναι εκεί.\nΤι είναι ποίηση για σας; Μια μορφή προσωπικής έκφρασης; Ανάγκη για δημιουργία; Επικοινωνία; Ή κάτι άλλο;\nΔεν μπορεί κανείς να ορίσει την ποίηση. Την ώρα που την ορίζεις, παραβιάζεις τη σχέση μαζί της. Δεν αποτελεί ποίηση ο, τι μας αφορά ή ο,τι μπορούμε να εκφράσουμε με λέξεις. Υπάρχει το ασυνείδητο που ενεργοποιεί εικόνες με ψυχογραφική δύναμη. Αυτή η διαστολή του εσωτερικού χωροχρόνου κινητοποιεί μια ενεργή αδράνεια. Αν σταθούμε στη δύναμη αυτού του εκτοπισμού που είναι παράλληλα και πύκνωση, θα μπορούσαμε να πούμε πως προσεγγίζουμε την ποίηση. Είναι υπαρξιακός κρότος αυτό που συμβαίνει μέσα μας. Από το άγγιγμα ενός λουλουδιού έως τη θέα κάποιου σκοτωμένου ζώου.\nΤι είναι εκείνο που σας εμπνέει να γράψετε? Νιώθετε την έμπνευση πριν την συγγραφή;\nΠριν γράψω,νιώθω μια βαθιά κινητοποίηση. Μια ανεξέλεγκτη ανησυχία. Μια απορία για τη φανέρωση εικόνων που παραμιλούν και παραλογίζονται. Ποτέ δε με κινητοποιεί η χαρά του πραγματικού. Συντελείται μέσα μου μια μικρή επανάσταση. Ακούω λέξεις να κατρακυλούν σαν να γκρεμίζεται κάποιο παλιό σπίτι και μένω άφωνη όταν παράγεται κάτι που με αιφνιδιάζει. Η έμπνευση είναι ταυτόσημη με τον αιφνιδιασμό. Και δεν μπορεί κανείς να ξεχωρίσει τα όριά τους. Ούτε την αιτιατή σχέση τους.\nΠως αντιλαμβάνεστε την σχέση του δημιουργού με το έργο του?\nΕίναι μια αέναη κίνηση. Είτε λέγεται συμβάν είτε φαντασιακό ίχνος αυτή η διαδρομή παραπέμπει σε μια αντινομική συνάφεια. Από τη μια η εκτατότητα των μορφών που παράγει νοήματα και απ` την άλλη η εμμονή στο σημαίνον, στο πρωταρχικό υλικό που είναι αθέατο κι όμως συνεχώς λειτουργεί. Αυτή η χρονική αλληλουχία προάγει εκμυστηρεύσεις που γίνονται «θεραπευτικά» ελκυστικές.\nΣε ποιο κοινό απευθύνεται το βιβλίο σας; Τι μηνύματα θέλετε να περάσετε ενδεχομένως μέσα από αυτό?\nΑπό τη στιγμή που ένα βιβλίο εκδίδεται, αφορά όλους. Η πρόσληψη της ποίησηςπροϋποθέτει αναγωγή της υποκειμενικότητας στο σώμα.\nΑκούγεται βαρύ αυτό αλλά όσο πιο κοντά είσαι με το σώμα σου τόσο πιο δεκτικός γίνεσαι στην τέχνη. ΟJ. Pollock π.χ. πίστευε ότι στους πίνακές του λειτουργούσε με το σώμα ταυτίζοντάς το με τη λειτουργία της νόησης. Κι έτσι τα αντιλαμβάνεται και ο θεατής.\nΤα μηνύματα δεν προοικονομούνται. Επειδή το τυχαίο συμβάλλει στην απαρτίωση της σχέσης μας με το κείμενο, σκόπιμα μηνύματα δεν υπάρχουν. Ως τυχαιότητα αναδεικνύονται και ως περιπάθεια προσλαμβάνονται.\nΤι ρόλο παίζει η ποίηση στη σημερινή εποχή; Έχει να μας προσφέρει κάτι ή είναι απλά μία ανάγκη του γράφοντος;\nΌσο βαθαίνει κανείς στην ποιητική τέχνη, τόσο ανυπότακτος γίνεται.\nΗ ποίηση προσφέρει μια ευπλαστότητα της προσωπικής ηθικής μας. Ταυτίζεται με την μετεγγραφή της σε πολιτικά και ανθρωπιστικά αδιέξοδα.\nΘεωρείτε το έντυπο βιβλίο παραγκωνισμένο στην εποχή που η τεχνολογία και οι ηλεκτρονικές μορφές βιβλίων είναι αρκετά ανεπτυγμένες?\nΤο έντυπο βιβλίο ποτέ δε θα χάσει την αίγλη του, την απίστευτη «σωματικότητά του». Πιστεύω πως δεν παραγκωνίζεται. Οι λάτρεις του βιβλίου δεν θα το εγκαταλείψουν ποτέ. Οι πληθυσμιακές συνθέσεις, όμως, είναι πολύμορφες. Ας μην ξεχνάμε ότι το ηλεκτρονικό βιβλίο προσφέρεται σε αναγνωστικές κοινότητες που δεν έχουν ούτε την οικονομική δυνατότητα ούτε την ευκολία της πρόσβασης για να αποκτήσουν το έντυπο.\nΈχετε εκδώσει 6 ποιητικές συλλογές, πείτε μας λίγα λόγια γι’αυτές καθώς και για το τελευταίο σας βιβλίο. Από πόσα ποιήματα αποτελείται και τι ακριβώς πραγματεύεται?\nΟι δύο πρώτες ποιητικές συλλογές «Τροπή» 2012 και «Εν ώρα λήθης» 2013είναι από τις εκδόσεις Θερμαϊκός και περιλαμβάνουν ποιήματα νεοτερικής γραφής και διάσπαρτους στίχους που, θα `λεγε κανείς, πως λειτουργούν ως αφορισμοί. Αυτό το στοιχείο δεν το έχω εγκαταλείψει ποτέ. Σε όλα τα βιβλία μου υπάρχει η παρουσίααυτή σαν να θεμελιώνεται ο εντοπισμός του νοήματός τους παράκεντρα και παρασημειωτικά.Είναι μια διαθλαστική αυτονομία φράσεων που συνυπάρχουν με τα κάπως εκτενέστερα ποιήματα. Είναι για μένα μια σχηματοποίηση ύφους ή αλλιώς μια ισορροπία σε ένα σχηματικό χάρτη.\nΣτην τρίτη ποιητική συλλογή «η Ταραχή του νόστου» 2015 εκδ. Θερμαϊκός, αφηγούμαι ποιητικά την επιστροφή κάποιων ανθρώπων στην πατρίδα τους. Αυτή η διαδρομή, θα `λεγα πως είναι, εσωτερική περιπέτεια βασισμένη σε διαπυρώσεις εικόνων και συμβάντων που ακολουθούν τη γέννηση και ορίζουν τη θνητότητα.\nΤο τέταρτο βιβλίο «Παραφορά και αυτοπάθεια» εκδόσεις Ρώμη 2017 περιέχει κείμενα φιλοσοφικής σκέψης που καταλήγουν σε ποιήματα ως συναρμογή στο διακριτό ύφος των πρώτων σελίδων.\nΗ πέμπτη ποιητική συλλογή «Όστρια»- Οι ενδιάμεσες του ανέμου σιωπές-, εκδόσεις Θερμαϊκος 2017, περιέχουν ποιήματα μικρά, αποτελούν σώμα ολιγόστιχης πυκνότητας πολύ κοντά στο ύφος των αφορισμών.\nΗ πρόσφατη ποιητική συλλογή «ΣχεδιΆσματα» εκδόσεις Θερμαϊκός 2019, αποτελείται από πενήντα τέσσερα ποιήματα και πραγματεύεται θέματα ποιητικής, πολιτικής, χρόνου και έρωτα. Οι ενότητες δεν ξεχωρίζουν δημιουργώντας την αίσθηση μιας κατοπτρικής διάνοιξης. Το βιβλίο τελειώνει με ένα θεατρικό μονόπρακτο ως συνέχεια του «Ξένου», του τελευταίου ποιήματος της συλλογής. Στο θεατρικό κείμενο με τίτλο «Το δείπνο» η αστική ταυτότητα διασπάται από τον ερχομό του ξένου και καταλήγει σε σχέσεις που υφίστανται παραποίηση ή παραμόρφωση. Αυτή η συνάντηση «τρέχει» και αναπαράγεται σ ένα πίνακα ζωγραφικής. Κι εδώ τίθεται το ερώτημα για το αν η ζωή απαντά στην τέχνη ή η τέχνη στη ζωή. Στο μονόπρακτο, το θέμα αυτό, θίγεται μέσω μιας άρρητης διαλεκτικής.\nΠοιο θα ήταν το μήνυμα σας στους ανθρώπους που ξεκινάνε να ασχοληθούν με την ποίηση?\nΝα τους γοητεύει το άγνωστο όχι μόνο σαν παρορμητική απόδραση αλλά ως προυπόθεση «εγγραφής». Κι αυτή η εγγραφή, όσο είναι δυνατόν, να απέχει χρονικά από την καταγραφή της.\nΝα οργανώνω τις κυοφορούμενες εικόνες άγρια και μεθοδικά δημιουργώντας την ανάγκη να συνεχίσω τον μύθο τους.\nΠοιήματα, πεζοτράγουδα, στίχοι κι ένα θεατρικό μονόπρακτο, περιλαμβάνονται στο βιβλίο μου ΣχεδιΆσματα από τις εκδόσεις θερμαϊκός 2019.\nΑυτοαναφορικές γραφές ως ένδειξη απαρτίωσης, σαρκαστικές, ως επέκταση εσωτερικού ιλίγγου, ηδονικές για την ταχύτατη εξοικείωση με το σώμα. Κι όλα αυτά σε μια πολιτική διάσταση εναρμόνισης των συνθηκών της παράστασης στο χρόνο του ποιήματος.\nΗ Χρύσα Βλάχου γεννήθηκε στη Λακωνία και ζει στη Θεσσαλονίκη. Έχει σπουδάσει Νομικές – Οικονομικές Επιστήμες και Φιλολογία στο Αριστοτέλειο Πανεπιστήμιο Θεσσαλονίκης. Εργάζεται ως φιλόλογος στη Μέση Εκπαίδευση. Είναι μέλος της Εταιρίας Λογοτεχνών Θεσσαλονίκης. Μέχρι τώρα έχει εκδώσει έξι ποιητικές συλλογές.\nEκδόσεις Θερμαϊκός ΣχεδιΆσματα Χρύσα Βλάχου 2020-05-19\nΕύα Μ. Βλάχου 13 Απρ 2020\nΖωή Τριανταφυλλίδη: «Αυτή ήταν η ζωή των παιδιών που είχαν γονείς ηθοποιούς»\nΒάσω Κανιώτη 17 Ιούν 2020


Σοβαρά προβλήματα από την κακοκαιρία στη Βόρεια Ελλάδα - Ειδήσεις, επικαιρότητα νέα από Θεσσαλονίκη - Έναντι News - Radio1d.gr\nΥπερχείλιση ποταμών, καθίζηση οδοστρωμάτων, κατολισθήσεις και συσσωρευμένοι όγκοι νερού σε μεταφορικούς άξονες, είναι ορισμένα, μόνο, από τα προβλήματα που προκάλεσε η κακοκαιρία σε περιοχές της Βόρειας Ελλάδας και της Θεσσαλίας, τα οποία είχαν ως αποτέλεσμα ακόμα και τη διακοπή της κυκλοφορίας των οχημάτων.\nΕπίσης, από την έντονη βροχόπτωση υπερχείλισε παραπόταμος του Γαλλικού ποταμού με αποτέλεσμα να διακοπεί η κυκλοφορία των οχημάτων στην επαρχιακή οδό Κιλκίς – Μελάνθιου, στο ύψος της γέφυρα Κάτω Ποταμιάς. Η κυκλοφορία των οχημάτων διεξάγεται μέσω παρακαμπτήριων οδών.\nΕξάλλου, από τα έντονα καιρικά φαινόμενα προκλήθηκαν κατολισθήσεις και καθιζήσεις οδοστρωμάτων στους νομούς Καστοριάς και Φλώρινας. Στο νομό Καστοριάς, λόγω καθίζησης του οδοστρώματος (από 11ο έως και 21ο χλμ. μέσω Βιτσίου) διεκόπη η διέλευση βαρέων οχημάτων άνω των 12 τόνων στην επαρχιακή οδό Καστοριάς – Κρυσταλλοπηγής Φλώρινας.\nΕπίσης, λόγω κατολίσθησης, αναφέρει το Αθηναϊκό Πρακτορείο, διεκόπη η κυκλοφορία των οχημάτων στην επαρχιακή οδό Καστοριάς – Φλώρινας (μέσω Βιτσίου), από το 28ο έως το 35ο χλμ.\nΚατολίσθηση σημειώθηκε και στο 20ο χιλιόμετρο της επαρχιακής οδού Φλώρινας – Καστοριάς (μέσω Βιτσίου), με αποτέλεσμα να διακοπεί η κυκλοφορία των οχημάτων στον προαναφερθέντα οδικό άξονα από το 18ο έως το 30ο χιλιόμετρο.\nΣτο μεταξύ, στο νομό Έβρου που τους τελευταίους μήνες επλήγη από πλημμυρικά φαινόμενα, παραμένει σε ισχύ (από τις 4 Φεβρουαρίου 2015) η διακοπή – λόγω βλάβης – της σιδηροδρομικής συγκοινωνίας, από τα όρια της Αλεξανδρούπολης έως το Ορμένιο.\nΗ βλάβη προκλήθηκε από την υπερκάλυψη των γραμμών του ΟΣΕ από όγκους νερού και έως ότου αποκατασταθεί από τα συνεργεία του ΟΣΕ, η μετακίνηση των επιβατών γίνεται με λεωφορεία.\nΣτο νομό Ροδόπης, λόγω υπερχείλισης υδάτων του ποταμού Λίσσου, διεκόπησαν οι διαβάσεις στις περιοχές Ποντικόρεμα, Έβρενος – Ιάσιο, Αετοκορυφή – Διώνη, Σκαλώματος – Δοκού, Κάλχα – Γρατίνης, οικισμού Κομψάτου – Μωσαϊκού, Μεσοχωρίου και Αγ. Μαρίνας Ιμέρου.\nΕπίσης, λόγω καθίζησης του οδοστρώματος, μεταξύ των οικισμών Καλλυντηρίου και Οργάνης, όπως σημεςιώνεται, διεκόπη επίσης η κυκλοφορία των οχημάτων.\nΣτη Θεσσαλία, λόγω υπερχείλισης του ποταμού Τιταρήσιου, στο 3ο χλμ. της επαρχιακής οδού Αμπελώνα – Δελερίων, η κυκλοφορία διεκόπη και διεξάγεται από παρακαμπτήριους οδούς.\nTags: ΒΟΡΕΙΑ ΕΛΛΑΔΑΘεσσαλίαΚΑΚΟΚΑΙΡΙΑΠΡΟΒΛΗΜΑΤΑ\nNext story Σε Κωνσταντινούπολη και Ιωάννινα τον Απρίλιο ο Γ.Μπουτάρης\nPrevious story Γιατί αλλάζει η ώρα;


Πέφτουν οι βοριάδες, ανεβαίνει αύριο ο υδράργυρος – Arouraios.gr – Ειδήσεις\nΠέφτουν οι βοριάδες, ανεβαίνει αύριο ο υδράργυρος\nΕναλλαγές θα παρουσιάσει τις επόμενες μέρες ο καιρός με υψηλές θερμοκρασίες, μελτέμι και δροσιά όπως λέει ο διευθυντής του Εθνικού Μετεωρολογικού Κέντρου της ΕΜΥ στο Αθηναϊκό-Μακεδονικό Πρακτορείο Ειδήσεων.\nΠιο συγκεκριμένα, από αύριο ο υδράργυρος αναμένεται να αγγίξει τους 37-38 βαθμούς Κελσίου σε αρκετές ηπειρωτικές περιοχές, κυρίως ανατολικά της Πίνδου, Θεσσαλία, ανατολική Στερεά, Εύβοια, ανατολική Πελοπόννησο.\nΤο Σάββατο, ο υδράργυρος θα καταγράψει πτώση από 3-5 βαθμούς. Όπως σημειώνει ο κ.Λάλος «στην Αθήνα, εάν την Παρασκευή αγγίξει τους 38 βαθμούς, θα κατέβει στους 34-35 το Σάββατο και λίγο πιο κάτω την Κυριακή».\nΤο Σαββατοκύριακο, αναμένονται κάποιες βροχές στις βόρειες περιοχές της Ελλάδας, δηλαδή σε Ήπειρο, κεντρική και δυτική Μακεδονία, συννεφιά στις υπόλοιπες δυτικές, κεντρικές και βόρειες περιοχές. Όσον αφορά στους ανέμους, «σιγά – σιγά από τα δυτικά και τα βόρεια θα επικρατήσει βόρειο-βορειοδυτικός αέρας και πλέον θα αρχίσει να αποκαθίσταται σα μελτέμι από τη Δευτέρα». Όπως τονίζει ο κ Λάλος «τις επόμενες 4-6 ημέρες δεν φαίνεται να έχουμε κάτι το ακραίο. Θα έχει μελτέμι στο Αιγαίο , που την ημέρα θα αγγίζει τα 5-6 μποφόρ και κάποια μέρα ίσως φτάσει έως και τα 7 μποφόρ».\nΠερισσότερες ειδήσεις για τον καιρό στο www.weather.gr


[Επίλυση] Πληκτρολόγιο Bluetooth Διακοπή λειτουργίας στα Windows 10 - Windows 10\nΤο Bluetooth είναι μια εξαιρετική ασύρματη τεχνολογία που μας επιτρέπει να συνδέουμε ασύρματα συσκευές σε υπολογιστές. Όμως, συχνά οι συσκευές Bluetooth αρέσουν πληκτρολόγιο σταματά να λειτουργεί χωρίς να δίνει κανένα σφάλμα. Πολλοί από τους χρήστες μας έχουν αναφέρει ότι τα ασύρματα πληκτρολόγιά τους Bluetooth δεν λειτουργούν στα Windows 10, επομένως βρήκαμε αυτές τις λύσεις για να λειτουργήσουμε ξανά τα ασύρματα πληκτρολόγια Bluetooth.\nΣημείωση - Μπορείτε επίσης να δοκιμάσετε διαφορετική θύρα USB, για να βεβαιωθείτε ότι το πρόβλημα δεν είναι με τη θύρα USB. Βεβαιωθείτε επίσης ότι η λειτουργία αεροπλάνου είναι απενεργοποιημένη στον υπολογιστή σας.\nΜέθοδος 1 - Έλεγχος μπαταριών\nΊσως το πληκτρολόγιό σας να μην λειτουργεί επειδή οι μπαταρίες του πληκτρολογίου σας δεν έχουν απομείνει ρεύμα και πρέπει να αντικατασταθούν. Εάν έχετε επιπλέον μπαταρίες που τοποθετούνται, τότε μπορείτε να ελέγξετε ότι το πληκτρολόγιό σας λειτουργεί ή όχι.\nΜέθοδος 2 - Επανεγκατάσταση προγραμμάτων οδήγησης Bluetooth\nΤα ελαττωματικά προγράμματα οδήγησης μπορούν επίσης να οδηγήσουν σε μη λειτουργία υλικού. Αλλά είναι εύκολο να επανεγκαταστήσετε προγράμματα οδήγησης τα οποία καταστρέφονται ή γίνονται ελαττωματικά. Ακολουθήστε τα παρακάτω βήματα για την επανεγκατάσταση προγραμμάτων οδήγησης συσκευών Bluetooth\nΒήμα 1. Πατήστε τα Windows και X ταυτόχρονα και επιλέξτε Διαχειριστή της συσκευής από το μενού.\nΒήμα 2 . Εντοπίστε τη συσκευή Bluetooth και επιλέξτε απεγκαταστήστε τη συσκευή από το μενού δεξιού κλικ.\nΒήμα 3. Κάντε κλικ στο Κατάργηση εγκατάστασης για να επιβεβαιώσετε. Μην επιλέξετε Διαγραφή του λογισμικού προγράμματος οδήγησης για αυτήν τη συσκευή.\nΚατά τη διαδικασία επανεκκίνησης, ο υπολογιστής σας εγκαθιστά αυτόματα τα προγράμματα οδήγησης Bluetooth και πιθανότατα θα λύσει το πρόβλημά σας. Εάν όχι, δοκιμάστε να ενημερώσετε τα προγράμματα οδήγησης Bluetooth.\nΜέθοδος 4 - Βεβαιωθείτε ότι η υπηρεσία υποστήριξης Bluetooth είναι σε λειτουργία και λειτουργεί\n2. Γράψτε services.msc σε αυτό και κάντε κλικ στο ok για άνοιγμα διευθυντής υπηρεσιών .\n3. Εντοπίστε Υπηρεσία υποστήριξης Bluetooth , κάντε διπλό κλικ πάνω του.\n4. Τώρα, κάντε κλικ στο αρχή εάν δεν εκτελείται.\n5. Επίσης, επιλέξτε τύπος εκκίνησης όπως και Αυτόματο από το αναπτυσσόμενο μενού.\n6. Κάντε κλικ στο OK και κλείστε το.\nΜέθοδος 5 - Χρήση του πίνακα ελέγχου\n1. Ανοίξτε Πίνακας Ελέγχου\n2. Επιλέξτε κατηγορία από Προβολή από επιλογές.\n2. Κάντε κλικ στο Προβολή συσκευών και εκτυπωτών\n3. Στην ενότητα συσκευών, εντοπίστε το δικό σας Πληκτρολόγιο Bluetooth , κάντε δεξί κλικ πάνω του και επιλέξτε ιδιότητες .\n4. Πηγαίνετε στο Υπηρεσίες Αυτί.\n5. Ελέγξτε την επιλογή, Προγράμματα οδήγησης για πληκτρολόγιο, mouce κ.λπ. (Κρυφή)\n6. Κάντε κλικ στο Ισχύουν και κάντε κλικ στο Εντάξει .\nΜέθοδος 6 - Βεβαιωθείτε ότι η συσκευή σας είναι ανιχνεύσιμη\n1. Πατήστε το πλήκτρο Windows + I μαζί για να ανοίξετε τις ρυθμίσεις.\n2. Κάντε κλικ στο συσκευές .\n3. Κάντε κλικ στο Bluetooth και άλλες συσκευές από το αριστερό μενού\n4. Μετακινηθείτε προς τα κάτω και κάντε κλικ στο Περισσότερες επιλογές Bluetooth .\n5. Τώρα, επιλέξτε το πλαίσιο που λέει Επιτρέψτε στις συσκευές Bluetooth να βρίσκουν αυτόν τον υπολογιστή .\n6. Ελέγξτε άλλες δύο επιλογές που σχετίζονται επίσης με συναγερμός .\n7. Κάντε κλικ στο Ισχύουν και κάντε κλικ στο Εντάξει .\nΜέθοδος 5 - Ενημέρωση προγραμμάτων οδήγησης Bluetooth\nΗ ενημέρωση προγραμμάτων οδήγησης είναι απαραίτητη για την καλύτερη απόδοση του υλικού με την αναβάθμιση των Windows. Εάν δεν έχετε ενημερώσει ποτέ το πρόγραμμα οδήγησης Bluetooth μετά την ενημέρωση των Windows 10, αυτό το ζήτημα ενδέχεται να οφείλεται σε αυτό. Εάν το πρόγραμμα οδήγησης συσκευής Bluetooth είναι ελαττωματικό, μπορείτε να δείτε ένα κίτρινο εικονίδιο σφάλματος στη συσκευή Bluetooth στη Διαχείριση συσκευών.\nΓια να ενημερώσετε τα προγράμματα οδήγησης συσκευών Bluetooth: -\n2. Τώρα, κάντε δεξί κλικ και ενημερώστε το πρόγραμμα οδήγησης. Ακολουθήστε τις οδηγίες στην οθόνη.\nΜέθοδος 6 - Απενεργοποίηση εξοικονόμησης ενέργειας\nΜερικές φορές τα Windows απενεργοποιούν αυτόματα κάποια διαδικασία και υλικό για εξοικονόμηση μπαταρίας και αύξηση της απόδοσης του υπολογιστή. Αυτό μπορεί επίσης να προκαλέσει την ξαφνική μη λειτουργία της συσκευής Bluetooth. Πρέπει να απενεργοποιήσετε την εξοικονόμηση ενέργειας για αυτήν τη συσκευή για να απαλλαγείτε από αυτό το ζήτημα. Ακολουθήστε αυτά τα βήματα για να κάνετε το ίδιο.\nΒήμα 1. Τύπος Παράθυρα και Χ ταυτόχρονα και επιλέξτε Διαχειριστή της συσκευής .\nΒήμα 2. Εντοπίστε τη συσκευή Bluetooth και επιλέξτε ιδιότητες από το μενού δεξιού κλικ.\nΒήμα 3. Στο Διαχείριση ισχύος καρτέλα, αποεπιλέξτε το Αφήστε τον υπολογιστή να απενεργοποιήσει αυτήν τη συσκευή για εξοικονόμηση ενέργειας. Κάντε κλικ στο OK.\nΑυτή η μέθοδος θα απενεργοποιήσει την εξοικονόμηση ενέργειας στη συσκευή Bluetooth και δεν θα απενεργοποιήσει ξανά το Bluetooth αυτόματα.\nτα Windows 10 δεν βλέπουν όλους τους υπολογιστές στο δίκτυο\nαπέτυχε να απαριθμήσει αντικείμενα στο κοντέινερ δεν επιτρέπεται η πρόσβαση του διακομιστή 2012 r2\nο μπλε κύκλος των παραθύρων 10 περιστρέφεται\nτο καλώδιο δικτύου δεν είναι συνδεδεμένο\nη απομακρυσμένη συσκευή δεν θα δεχτεί τη σύνδεση


Στην Ελλάδα το 1,4 % του αιολικού δυναμικού παραγωγής ηλεκτρικής ενέργειας στην ΕΕ\nΣύμφωνα με τις εκτιμήσεις της EWEA.\nΤο 1,4 % του αιολικού δυναμικού παραγωγής ηλεκτρικής ενέργειας στην ΕΕ, είναι εγκατεστημένο στην Ελλάδα, σύμφωνα με την έκθεση για την επίδραση της Αιολικής Ενέργειας στην απασχόληση και την οικονομία που παρουσίασε σήμερα η Ευρωπαϊκή Ένωση Αιολικής Ενέργειας (EWEA), στο πλαίσιο του ετήσιου συνεδρίου της που πραγματοποιείται στην Κοπεγχάγη.\nΣτην κορυφή της κατάταξης (με στοιχεία 2010) βρίσκεται η Γερμανία, όπου είναι εγκατεστημένο το 32,3 % των ανεμογεννητριών και ακολουθεί η Ισπανία με 24,5 %, η Ιταλία με 6,9 %, η Μ. Βρετανία με 6,2 % και η Δανία με 4,5%. Συνολικά στην ΕΕ είναι εγκατεστημένες ανεμογεννήτριες ισχύος 84.323 μεγαβάτ.\nΣύμφωνα με την έκθεση, η Αιολική Ενέργεια αύξησε τη συμμετοχή της στο Ακαθάριστο Εγχώριο Προϊόν της Ευρωπαϊκής Ένωσης κατά 33% ανάμεσα στο 2007 και το 2010 ενώ μέσα στο 2010, η ανάπτυξη της αιολικής βιομηχανίας ήταν διπλάσια από αυτή του ευρωπαϊκού ΑΕΠ, συνεισφέροντας 32 δισ. Ευρώ στην Ευρωπαϊκή οικονομία εν μέσω κρίσης.\nΑκόμη, προκύπτει ακόμη ότι:\n-Ο τομέας δημιούργησε 30% περισσότερες θέσεις εργασίας από το 2007 στο 2010, φθάνοντας σχεδόν τις 240.000, τη στιγμή που η ανεργία στην Ευρώπη αυξήθηκε κατά 9,6%. Το 2020 οι θέσεις εργασίας στον κλάδο θα ανέρχονται σε 520.000\n- Η αξία των εξαγωγών προϊόντων και υπηρεσιών του κλάδου ανήλθε σε 5,7 δισ. Ευρώ το 2010\n- Ο κλάδος επένδυσε το 5% των εξόδων του σε Έρευνα και Ανάπτυξη, ποσοστό τριπλάσιο από τον Ευρωπαϊκό μέσο όρο.\nΣε δηλώσεις του με αφορμή την δημοσιοποίηση της έκθεσης, ο πρόεδρος της EWEA και της ΔΕΗ καθηγητής Αρθούρος Ζερβός, αναφέρει ότι η αιολική ενέργεια είναι απάντηση στην ύφεση και προσθέτει: «Κάθε χρόνο δημιουργεί αυξανόμενη οικονομική δραστηριότητα, περισσότερες δουλειές και εξαγωγές προς όφελος της Ευρώπης που αγωνίζεται με την οικονομική κρίση. Μια κρίση που εντείνεται εξαιτίας των καυσίμων που εισάγονται σε διαρκώς υψηλότερο κόστος για τους Ευρωπαίους πολίτες».\nLabels: αιολική ενέργεια kathimerini.gr


ΗΟΜΕ News Διπλο «χτυπημα» του Αλβαρο στην Αθηνα Ωναση – Παντρευεται τον Σεπτεμβρη και ερχεται μηνα του μελιτος στην Ελλαδα\n19.06.2018 | 09:37\nΜετά το επεισοδιακό διαζύγιό τους και την απιστία του Ντόντα (Αλβάρο ντε Μιράντα Νέτο), έρχεται και νέο διπλό χτύπημα στην Αθηνά Ωνάση. Η χρυσή κληρονόμος που φαίνεται να έχει προχωρήσει πια στη ζωή της, σε λίγους μήνες αναμένεται να δει τον άλλοτε αγαπημένο της ξανά γαμπρό στο πλευρό της καλλονής συντρόφου του Denize Severo.\nΤο ζευγάρι είναι εδώ και πολύ καιρό μαζί, κάνει την μια επίσημη εμφάνιση μετά την άλλη, με την δημοσιογράφο να έχει γνωρίσει την κόρη του Ντόντα και να έχουν γίνει πια και καλές φίλες… Και φυσικά μετά τις ερωτικές εξομολογήσεις τους, ο γάμος ήταν ξεκάθαρο πως δεν θα αργήσει να έρθει. Όπως διαβάζουμε, μάλιστα, στην Espresso, ο πρώην σύζυγος της Αθηνάς Ωνάση και η δημοσιογράφος σύντροφός του θα παντρευτούν τον Σεπτέμβριο στην Πορτογαλία.\nΣύμφωνα με συνέντευξη του ιππέα στα βραζιλιάνικα μέσα, ο γάμος θα γίνει στην αγαπημένη χώρα του ζευγαριού και συγκεκριμένα στο πολυτελές ξενοδοχειακό συγκρότημα Vila Vita Parc Resort.\nΕκτός, από το γάμο, όμως, που θα είναι το πρώτο «χτύπημα» για την Αθηνά, έρχεται και το δεύτερο που έχει να κάνει με το ταξίδι του μέλιτος, μιας και το ζευγάρι αποφάσισε να είναι κρουαζιέρα με ελληνικό αέρα.\nΤο ζευγάρι φαίνεται πως έχει κανονίσει σ το ταξίδι του μέλιτος να περάσει από τα ελληνικά νησιά και συγκεκριμένα το Ιόνιο και «τις θάλασσες του Ωνάση». Συγκεκριμένα, ο Αλβάρο και η Ντενίζ σκέφτονται να κάνουν κρουαζιέρα με θαλαμηγό Γάλλου δισεκατομμυριούχου και να φτάσουν μέχρι την Λευκάδα. Ωστόσο είναι άγνωστο αν το ζευγάρι θα περάσει και από τον Σκορπιό, καθώς ο Αλβάρο μπορεί πλέον να μην έχει σχέσεις με την Αθηνά Ωνάση, αλλά έχει με άψογες σχέσεις με την Εκατερίνα Ριμπολόβλεβα.\nΕτικέτες DENISE SEVERO,ΑΘΗΝΑ ΩΝΑΣΗ,ΑΛΒΑΡΟ ΝΤΕ ΜΙΡΑΝΤΑ ΝΕΤΟ,ΓΑΜΟΣ ΝΤΟΝΤΑ ΝΤΕΝΙΖ ΣΕΒΕΡΟ,ΝΤΟΝΤΑ,ΝΤΟΝΤΑ ΜΙΡΑΝΤΑ


ΤτΕ: Ταμειακό έλλειμμα 2.432 εκατ. ευρώ το πρώτο εξάμηνο του 2019 — ΣΚΑΪ (www.skai.gr)\nΔημοσίευση: 20/08/2019 - 13:46 Τελευταία ενημέρωση: 20/08/2019 - 13:46\nΚατά την περίοδο αυτή, τα έσοδα του τακτικού προϋπολογισμού διαμορφώθηκαν σε 25.871 εκατ. ευρώ, από 26.623 εκατ. ευρώ πέρυσι.\nTags: έλειμμα, Τράπεζας της Ελλάδος, προϋπολοσγισμός


Η Ευρώπη στην δίνη του COVID-19 - Αύξηση του ιικού φορτίου στην Ελλάδα\nΑρχική COVID-19 Η Ευρώπη στην δίνη του COVID-19 – Αύξηση του ιικού φορτίου στην...\nΗ Ευρώπη στην δίνη του COVID-19 – Αύξηση του ιικού φορτίου στην Ελλάδα\n5 Ιανουάριος 2021 - 09:24\nΗ μία μετά την άλλη οι ευρωπαϊκές χώρες παίρνουν αυστηρότερα μέτρα και δίνουν παρατάσεις στα lockdown. Σε μία προσπάθεια αναχαίτισης του COVID-19.\nΟ Μπόρις Τζόνσον ανακοίνωσε χθες Δευτέρα 4 Ιανουαρίου ένα νέο κλείδωμα στην Αγγλία. Που θα διαρκέσει τουλάχιστον έως τα μέσα Φεβρουαρίου καθώς η χώρα είναι αντιμέτωπη με την μετάλλαξη του ιού.\nΟι περιορισμοί θα απαιτήσουν από τους πολίτες να μείνουν στο σπίτι. Τα καταστήματα καθώς και τα σχολεία πρωτοβάθμιας και δευτεροβάθμιας εκπαίδευσης θα κλείσουν.\nΗ Βρετανία ανακοίνωσε την Δευτέρα 4 Ιανουαρίου ένα ρεκόρ 58.784 νέων κρουσμάτων και 407 θανάτων.\n58,784 new #COVID19 positive cases, and 407 deaths within 28 days of a positive test, have been reported today across the UK.\nMore here: https://t.co/JYsjLrfSov pic.twitter.com/8LQgd5Z1n3\n— Public Health England (@PHE_uk) January 4, 2021\nΠλήρες και σε εθνικό επίπεδο lockdown\nΗ εξάπλωση του ιού προκαλεί φόβους για ένα νέο σκληρό κλείδωμα σε ολόκληρη τη χώρα.\n“Ο ιός είναι εκτός ελέγχου και γνωρίζουμε ότι το σύστημα βαθμίδων δεν λειτουργεί, δήλωσε ο Βρετανός ηγέτης της αντιπολίτευσης, Sir Keir Starmer.\nΟ πρωθυπουργός το γνωρίζει αυτό. Και ως εκ τούτου είναι αναπόφευκτοι oi αυστηρότεροι εθνικοί περιορισμοί”.\nLockdown ανακοίνωσε η Σκωτία\nΗ Σκωτία πέρασε σε νέο κλείδωμα COVID-19 από τα μεσάνυχτα, μέχρι τα τέλη Ιανουαρίου, ανακοίνωσε η πρώτη υπουργός Nicola Sturgeon.\nΗ πρώτη υπουργός της Σκωτίας ανακοίνωσε τα τελευταία μέτρα στο κοινοβούλιο τη Δευτέρα 4 Ιανουαρίου. Και όπως είπε υπάρχει «περισσότερη ανησυχία» για την τρέχουσα κατάσταση COVID-19 σε σύγκριση με την πρώτη περίοδο του Μαρτίου.\nΗ Γερμανία θα παρατείνει το κλείδωμα κατά 3 εβδομάδες\nΗ γερμανική κυβέρνηση και η πλειοψηφία των 16 ομοσπονδιακών κρατών της Γερμανίας συμφώνησαν να παρατείνουν τα μέτρα κλειδώματος COVID-19 έως τις 31 Ιανουαρίου. Αυτό αναφέρουν τα γερμανικά Μέσα.\nΗ παράταση του κλειδώματος αναμένεται να ανακοινωθεί σήμερα Τρίτη 5 Ιανουαρίου, μετά από συνάντηση της καγκελάριου Άνγκελα Μέρκελ και των 16 πρωθυπουργών.\nΑπαγόρευση κυκλοφορίας και στην Γαλλία\nΣτην Γαλλία απαγόρευση κυκλοφορίας τίθεται σε ισχύ στις περιοχές με τη μεγαλύτερη επίδραση στη Γαλλία από το Σάββατο 2 Ιανουαρίου.\nΠερίπου 6 εκατομμύρια άνθρωποι στα ανατολικά της χώρας δεν θα μπορούν πλέον να βγουν από τα σπίτια τους. Η απαγόρευση ανάλογα με τις περιοχές ισχύει από τις 18:00 και μέχρι τις 06:00 ή από τις 20:00 και μέχρι τις 06:00.\nΑύξηση του ιικού φορτίου στην Ελλάδα\nΠαρά τα αυστηρά μέτρα και στην χώρα μας, τριπλασιάστηκε το ιικό φορτίο στα λύματα το διήμερο της Πρωτοχρονιάς.\nΌπως έχει ανακοινώσει η κυβέρνηση το αυστηρό lockdown θα ισχύσει τουλάχιστον μέχρι τις 11 Ιανουαρίου. Με πρόθεση τα μέτρα να αρθούν από την προσεχή Δευτέρα.\nΑύξηση των κρουσμάτων το Σαββατοκύριακο μετά τα Χριστούγεννα και κατά την παραμονή και ανήμερα της Πρωτοχρονιάς καταγράφηκε στην Αττική.\nΑυτό δείχνουν τα αποτελέσματα από την ομάδα του κ. Νίκου Θωμαΐδη, Καθηγητή Αναλυτικής Χημείας στο Εθνικό και Καποδιστριακό Πανεπιστήμιο Αθηνών, η οποία διενεργεί τις μετρήσεις του ιικού φορτίου στα αστικά λύματα του λεκανοπεδίου.\nΣτις 26 και 27 Δεκεμβρίου τα κρούσματα διπλασιάστηκαν, ενώ την παραμονή της Πρωτοχρονιάς 31 Δεκεμβρίου και ανήμερα, σχεδόν τριπλασιάστηκαν.\nΟ κ. Θωμαΐδης δήλωσε στον ΣΚΑΙ, ότι όταν αρχίσει να κινείται και άλλο ο κόσμος στο λεκανοπέδιο της Αττικής, και αρχίσει ο συγχρωτισμός, σίγουρα θα υπάρξει αύξηση των κρουσμάτων. Και αυτή, τόνισε θα αποτυπωθεί και στα λύματα. Κάτι που ενδέχεται να το δούμε την επόμενη βδομάδα.\nΌπως υπογράμμισε η αύξηση του ιικού φορτίου στα λύματα μπορεί να οφείλεται στον συγχρωτισμό και την διασπορά σε μια ηλιακή ομάδα που είναι ασυμπτωματικοί, νεαρότερης ηλικίας.\nΑνησυχητικά τα στοιχεία του ΕΟΔΥ\nΤα στοιχεία, που ανακοίνωσε ο ΕΟΔΥ τη Δευτέρα 4 Ιανουαρίου προκάλεσαν ανησυχία λόγω και του δείκτη θετικότητας.\nΟ δείκτης βρέθηκε πάνω από το όριο του 4% που έχει τεθεί ως όριο ασφαλείας από τον Παγκόσμιο Οργανισμό Υγείας, και του αριθμού των διασωληνωμένων που παραμένει σταθερά πάνω από τους 400.\nΤη Δευτέρα εξάλλου έσπασε και άλλο ένα θλιβερό φράγμα, αυτό των 5.000 νεκρών στους 10 μήνες της πανδημίας στην Ελλάδα.\nΠαγκόσμια Ημέρα Μνημείων – Ουρές στην Ακρόπολη\nΗ Ευρώπη στην δίνη του COVID-19 – Αύξηση του ιικού φορτίου στην Ελλάδα – Way – Κύπρος 5 Ιανουάριος 2021 - 12:21 at 12:21\n18 Απρίλιος 2021 - 22:20\n18 Απρίλιος 2021 - 21:20\n18 Απρίλιος 2021 - 20:32


Η Βόλβη: Το σουβλατζίδικο που άνοιξε μέσα στην καραντίνα και έχει κάνει ήδη την διαφοράΗ Βόλβη: Το σουβλατζίδικο που άνοιξε μέσα στην καραντίνα και έχει κάνει ήδη την διαφορά\nΗ Βόλβη: Το σουβλατζίδικο που άνοιξε μέσα στην καραντίνα και έχει κάνει ήδη την διαφορά\nΈνα σουβλατζίδικο που τόλμησε μέσα στην κρίση και το αγαπήσαμε από την πρώτη παραγγελία\nΟι σύμβουλοι επιχειρήσεων λένε πως πριν πάρεις τη μεγάλη απόφαση να ανοίξεις ένα μαγαζί, πρέπει να βγεις και να πιείς σεβαστή ποσότητα αλκοόλ το προηγούμενο βράδυ, ώστε να μη μετανιώσεις και κάνεις πίσω την τελευταία στιγμή. Δεν ξέρουμε αν οι ιδιοκτήτες της Βόλβης έκαναν αυτή τη κίνηση-ματ πριν πάρουν απόφαση να ανοίξουν το σουβλατζίδικο τους μέσα στην κρεαταγορά εν καιρώ πανδημίας, αλλά αυτό που ξέρουμε σίγουρα είναι πως η τρέλα τους…έπιασε.\nΣτη Βόλβη θα βρεις ποιοτικά κρέατα αγορασμένα από το κρεοπωλείο που βρίσκεται λίγα μέτρα μακριά, καθώς όπως είπαμε βρίσκεται μέσα στην κρεαταγορά. Αυτό το γεγονός από μόνο του σε κάνει να καταλάβεις πως πρέπει να εμπιστευτείς και να δοκιμάσεις κάθε επιλογή, μιας μπορείς να αντιληφθείς πως αυτοί οι τύποι ξέρουν από καλό και γνήσιο κρέας.\nΌχι. δεν πρέπει να περιμένεις να βρεις στον κατάλογο πληθώρα πιάτων και εναλλακτικών επιλογών, το σουβλατζίδικο δηλώνει ξεκάθαρα πως δημιουργήθηκε για να μας δίνει απλόχερα τα τίμια σουβλάκια που αγαπάμε, χωρίς να αναλώνεται σε περιττές πράξεις εντυπωσιασμού. Για αυτό το λόγο έχει κερδίσει και τον αμέριστο σεβασμό μας.\nΤην αλάδωτη και χρυσαφένια πίτα σου θα αγκαλιάσει το ζουμερό και καλοψημένο καλαμάκι- χοιρινό φυσικά ή το σαλονικιώτικο σουτζουκάκι- το πεντανόστιμο μπιφτεκάκι με τα υπέροχα μυρωδικά. Ντοματούλα ψιλοκομμένη, κρεμμύδι μυρωδάτο και πάπρικα γλυκιά που πάντα θα κάνει διαφορά. Τι, κάτι λείπει;\nΑν από τα παραπάνω σου έλειψε η τηγανιτή πατάτα, πρέπει να ξέρεις πως δεν την ξεχάσαμε. Στη «Βόλβη» πατάτες τηγανιτές δεν θα βρεις και αυτό θα συμβεί μόνο για λόγους γεύσης. Το σουβλάκι το παραδοσιακό είναι χωρίς πατάτες γιατί έτσι μόνο θα μπορέσεις να αντιληφθείς όλες τις γεύσεις και τις μυρωδιές του αριστουργήματος που θα δοκιμάσεις. Τίποτα παραπάνω δεν χρειάζεται, εξάλλου το hastag #asperimenounoipatates είναι δήλωση.\nΑγαπάμε τα μικρά παραδοσιακά σουβλατζίδικα, αγαπάμε τα μεγάλα βήματα εν μέσω πανδημίας των ανθρώπων που δεν υπολογίζουν από αντικειμενικές δυσκολίες και πάνω από όλα, αγαπάμε τα τίμια σουβλάκια. Θες και άλλους λόγους για να κάνεις τη «Βόλβη» στέκι σου;\nΔιεύθυνση: Ευρυπίδου 24\nΠληροφορίες & παραγγελίες: 21 1118 0587\nΟ Λευτέρης: Το καλύτερο παραδοσιακό σουβλακι, θα το βρες στη Νέα Σμύρνη\nΣτη Μπουρνοβαλιά θα φας το πιο ωραίο κεμπάπ της Αθήνας\n«Το Γνήσιο»: Το σουβλατζίδικο του Ηρακλείου που πλασάρεται ανάμεσα στα 10 καλύτερα της Αθήνας\nΣτα «Άγραφα» θα δοκιμάσεις τα πιο ωραία σουβλάκια της Αθήνας


Πώς θα επαναφέρετε την ένταση των φαναριών σας\nPosted by admin 13/03/2019 0 Σχόλια\nΟι καινούριοι προβολείς παράγουν, σχεδόν σε κάθε περίπτωση, δυνατό φως. Παρ’ όλα αυτά, καθώς τα χρόνια περνούν, πολλοί οδηγοί βλέπουν ότι το οδόστρωμα μπροστά τους αρχίζει να είναι λιγότερο φωτισμένο από ό,τι παλιότερα, ότι τα μάτια του κουράζονται κατά την νυχτερινή οδήγηση και ότι ο έλεγχος της κυκλοφορίας απαιτεί πολύ μεγαλύτερη εγρήγορση από μέρους τους. Πιο κάτω, θα σας εξηγήσουμε γιατί παρουσιάζεται το συγκεκριμένο πρόβλημα, τους τρόπους επίλυσής του και το τι ενδέχεται να το χειροτερεύσει.\n7 απλά βήματα για την επίλυση του συγκεκριμένου προβλήματος\nΚαθάρισμα των προβολέων. Τα βρώμικα φανάρια δεν φωτίζουν ικανοποιητικά το οδόστρωμα. Αν λερωθούν πολύ, η ορατότητα ενδέχεται να μειωθεί σε μεγάλο βαθμό, με αποτέλεσμα ο οδηγός να βλέπει μόλις το 10% από ό,τι γίνεται μπροστά από το αυτοκίνητο.\nΓια να πλύνετε τα φανάρια, κάντε χρήση ενός μαλακού πανιού ή ενός σφουγγαριού. Διασφαλίστε ότι δεν είναι βρώμικα: η βρωμιά και η άμμος, μόλις έρθουν σε επαφή με την υπό επεξεργασία επιφάνεια, λειτουργούν λειαντικά. Για απορρυπαντικό, κάντε χρήση κάποιου σαμπουάν για αυτοκίνητα.\nΤα σημάδια από έντομα και πίσσα, καθαρίζονται με ειδικά καθαριστικά. Οι οργανικές ακαθαρσίες έχουν πολύ μεγαλύτερη αντοχή, οπότε θα πρέπει να τις καθαρίζετε με το που θα τις δείτε.\nΜια συμβουλή από το XCAR: Δεν πρέπει ποτέ να καθαρίζετε τους φακούς των προβολέων με στεγνό πανί: ενδέχεται να γρατζουνίσετε την επιφάνειά τους.\nΓυάλισμα των προβολέων. Οι καινούριοι προβολείς διαθέτουν μια ειδική επίστρωση προστασίας του φακού από τις μηχανικές βλάβες και τις υπεριώδεις ακτίνες. Όσο περνά ο καιρός, η συγκεκριμένη επίστρωση φθείρεται και κάνουν την εμφάνισή τους μικρά ραγίσματα και γρατζουνιές στην επιφάνεια του προβολέα, ενώ ο φακός θαμπώνει και κιτρινίζει. Η επίλυση του συγκεκριμένου προβλήματος μπορεί να γίνει με τη χρήση κάποιου ειδικού κιτ αποκατάστασης προβολέων για το γυάλισμα των φακών. Στις περισσότερες περιπτώσεις, τα συγκεκριμένα κιτ περιλαμβάνουν γυαλόχαρτα με διαφορετική τραχύτητα, καθώς και δίσκους και πάστα γυαλίσματος.\nΤο γυάλισμα επιτυγχάνεται σε αρκετά στάδια. Το αμάξωμα του αυτοκινήτου γύρω από το σημείο που βρίσκονται οι προβολείς, θα πρέπει να καλυφθεί με χαρτοταινία, για να μην πάθει ζημιά η βαφή. Η βέλτιστη λύση φυσικά, θα ήταν να βγει από το αυτοκίνητο ο προβολέας. Μετά, θα πρέπει να καθαριστεί η βρωμιά από την επιφάνειά του και να γίνει απολίπανση. Αφού γίνει αυτό, θα πρέπει να γυαλιστεί ομοιόμορφα η επιφάνειά του με χοντρό γυαλόχαρτο νερού. Μετά, θα πρέπει να περαστεί με πιο λεπτό γυαλόχαρτο και να γυαλιστεί. Το γυάλισμα θα ήταν καλό να γίνει με κάποιο αλοιφαδόρο: έτσι, θα γίνει ταχύτερα και με υψηλότερη ποιότητα.\nΜια συμβουλή από το XCAR: Μην ξεχνάτε ότι με το γυάλισμα, η εργοστασιακή προστατευτική επίστρωση θα καταστραφεί εντελώς. Θα πρέπει, λοιπόν, να γυαλίζετε τους προβολείς κάθε μήνα. Για πιο μακροχρόνια αποτελέσματα, σας συνιστούμε να περάσετε μετά το γυάλισμα τους προβολείς με ειδικό βερνίκι αυτοκινήτου.\nΑντικατάσταση των λαμπτήρων. Οι λαμπτήρες Xenon εξασθενούν όσο περνά ο καιρός. Οι λαμπτήρες αλογόνου, αν τοποθετηθούν λάθος, δημιουργούν επικαθίσεις στην επιφάνειά τους. Σε περίπτωση που προσέξετε ότι η ένταση του προβολέα έχει μειωθεί, φέρτε στο μυαλό σας το πότε τους αντικαταστήσατε τελευταία φορά. Σε γενικές γραμμές, η μέση διάρκεια ζωής των κλασικών λαμπτήρων πυρακτώσεως είναι 500 ώρες, των λαμπτήρων αλογόνου 1.500, των λαμπτήρων xenon 3.000 και των λαμπτήρων LED πάνω από 10.000 ώρες.\nΜια συμβουλή από το XCAR: Κατά την αντικατάσταση των λαμπτήρων αλογόνου, δεν πρέπει να έρχονται σε επαφή τα γυμνά χέρια με το γυαλί, γιατί τα λιπαρά σημεία στην επιφάνειά του, θα μετατραπούν γρήγορα σε επικαθίσεις άνθρακα. Για τη διασφάλιση του ομοιόμορφου φωτισμού του δρόμου με λαμπτήρες xenon, θα πρέπει να τους αλλάζετε σε ζευγάρια.\nΚαθαρισμός των βαλβίδων εξαερισμού. Η λειτουργία τους αποσκοπεί στο να επιτρέπουν να μπαίνει και να βγαίνει ο αέρας στον προβολέα, εξισώνοντας την εσωτερική πίεση με την ατμοσφαιρική. Αν μπουκώσουν οι βαλβίδες, θα μαζευτεί συμπύκνωμα στο περίβλημα του προβολέα, θαμπώνοντας το φακό του και προκαλώντας μείωση της ορατότητας.\nΜια συμβουλή από το XCAR: Αν τα φώτα σας θαμπώνουν, θα πρέπει να τσεκάρετε την κατάσταση των στοιχείων στεγανοποίησής τους και το κατά πόσο τα οπίσθια καλύμματά τους, πατάνε σφιχτά στο περίβλημα.\nΕπαναφορά της τάσης τροφοδοσίας. Η κακής ποιότητας επισκευή της καλωδίωσης του αυτοκινήτου, οι αλλοιωμένοι ακροδέκτες και η κακή λειτουργία του δυναμό ή της μπαταρίας, οδηγούν στην παροχή του ντουί του λαμπτήρα με μικρότερη τάση. Σε αρκετές περιπτώσεις, αυτή η τάση δεν είναι αρκετή για τη διασφάλιση επαρκούς φωτισμού. Θα πρέπει, λοιπόν, να αλλάξετε έγκαιρα την παλιά και φθαρμένη καλωδίωση και να κάνετε χρήση κάποιου ειδικού μη αγώγιμου γράσου, για να προστατεύσετε τους ακροδέκτες από την έκθεση στην ατμόσφαιρα.\nΜια συμβουλή από το XCAR: Αν είναι εφικτό, προτιμήστε καλώδια με περίβλημα από σιλικόνη. Παρουσιάζουν μεγαλύτερη αντοχή στην έκθεσή τους στη θερμότητα, τις μηχανικές βλάβες, τα επιθετικά χημικά και τις αλλαγές της θερμοκρασίας, ενώ δεν είναι ιδιαίτερα εύφλεκτα.\nΒάφοντας τον ανακλαστήρα. Με τη χρήση κάποιας ειδικής βαφής χρωμίου, έχετε τη δυνατότητα να αποκαταστήσετε την ικανότητα ανάκλασης του ανακλαστήρα και να διορθώσετε το μαύρισμά του. Για να το κάνετε αυτό, θα πρέπει να λύσετε τον προβολέα, να τρίψετε τον ανακλαστήρα με ένα γυαλόχαρτο, αφαιρώντας τελείως την επίστρωση χρωμίου, να απολιπάνετε την επιφάνειά του, να τον περάσετε με αστάρι πλαστικού και μετά, να εφαρμόσετε δύο στρώσεις βαφής στην επιφάνειά του.\nΜια συμβουλή από το XCAR: Μην κάνετε χρήση βαφής για την επισκευή του ραγισμένου ανακλαστήρα. Αν έχει μεγάλη ζημιά, ο ανακλαστήρας θα πρέπει να αλλαχτεί άμεσα: δεν θα αντέξει πολύ.\nΡύθμιση της δέσμης των προβολέων. Θα πρέπει να γίνεται κατά μέσο όρο μια φορά κάθε χρόνο, όπως και έπειτα από κάθε αλλαγή λαμπτήρων, τοποθέτηση καινούριων ζαντών ή ελαστικών και κάθε είδους επισκευή του εμπρόσθιου μέρους του αμαξώματος του αυτοκινήτου. Για να κάνετε τη ρύθμιση, θα πρέπει να παρκάρετε το όχημα σε κάποια επίπεδη και οριζόντια επιφάνεια, απέναντι και κάθετα σε κάποιο τοίχο. Μετά, θα πρέπει να σημαδέψετε ανάλογα τον τοίχο. Για να μάθετε τη σειρά με την οποία πρέπει να κάνετε τις γραμμές, την απόσταση ανάμεσά τους και ανάμεσα στο αυτοκίνητο και τον τοίχο, διαβάστε το εγχειρίδιο χρήσης του αυτοκινήτου, μιας και οι απαιτήσεις για κάθε μοντέλο αυτοκινήτου ενδέχεται να είναι διαφορετικές.\nΜια συμβουλή από το XCAR: Να θυμάστε να προετοιμάζετε το αυτοκίνητο πριν κάνετε τη συγκεκριμένη διαδικασία. Η πίεση των ελαστικών θα πρέπει να συνάδει με τη σωστή τιμή, να γεμίζετε το ντεπόζιτο σχεδόν ή εντελώς και να προσπαθείτε να προσομοιώσετε την ημερήσια επιβάρυνση της ανάρτησης: αν οδηγείτε κυρίως μόνος σας, πείτε σε κάποιον που έχει παρόμοιο σώμα με εσάς, να κάτσει στο εμπρόσθιο κάθισμα ή βάλτε ένα φορτίο ίδιο με το δικό σας στο κάθισμα του οδηγού. Αν το αυτοκίνητό μεταφέρει μόνιμα επιβάτες, ζητήστε βοήθεια από περισσότερα άτομα.\nΤα 3 λάθη που γίνονται κατά την προσπάθεια αύξησης της έντασης των προβολέων\nΑλλαγή των κλασικών λαμπτήρων αλογόνου με λαμπτήρες εκκένωσης αερίων. Η συγκεκριμένη διαδικασία, εκτός του ότι δεν φέρνει αποτελέσματα, είναι και στα περισσότερα κράτη παράνομη. Οι λαμπτήρες Xenon που τοποθετούνται σε προβολείς αλογόνου, ενδέχεται να τυφλώσουν τους οδηγούς που κινούνται προς το μέρος σας, αλλά και να ξεφλουδίσουν ταχύτατα τον ανακλαστήρα. Επίσης, μολύνονται πολύ πιο εύκολα: κατά τη χρήση τους, είναι υποχρεωτική η χρήση του συστήματος πλύσης και του συστήματος αυτόματης ευθυγράμμισης.\nΤοποθέτηση δυνατότερων λαμπτήρων από τους κανονικούς. Ενώ η ένταση του φωτός βελτιώνεται, η συγκεκριμένη πρακτική ενδέχεται να επιφέρει το θάμπωμα και το ξεφλούδισμα του ανακλαστήρα και το λιώσιμο του φακού και των καλωδίων. Ουσιαστικά, θα καταλήξετε στην ακριβή αντικατάσταση του προβολέα.\nΣύνδεση των προβολέων στη μπαταρία με κάποιο πρόσθετο ρελέ. Το συγκεκριμένο είδος αναβάθμισης, κάνει δυνατή την αύξηση της τάσης τροφοδοσίας του ντουί του λαμπτήρα στα 13,5 με 14 Βολτ, επιδρόντας θετικά στην ένταση του φωτός. Παρ’ όλα αυτά, οι διαφοροποιήσεις του ηλεκτρικού συστήματος του αυτοκινήτου που δεν είναι επιτρεπτές από τον κατασκευαστή του, είναι επικίνδυνες και επομένως, μη αποδεκτές.\nΗ ασφάλεια και η άνεση κατά την οδήγηση, βρίσκονται σε άμεση συνάρτηση με την ένταση των προβολέων. Έτσι, όλοι οι ιδιοκτήτες αυτοκινήτων θα πρέπει να ελέγχουν την κατάστασή τους. Γεγονός ιδιαίτερα εύκολο. Θα πρέπει να ακολουθείτε τις συστάσεις του κατασκευαστή που αφορούν στην προγραμματισμένη συντήρηση των μονάδων και των συγκροτημάτων του αυτοκινήτου, για να αποτρέπετε την αλλοτρίωση της δομής του εξοπλισμού φωτισμού, να ακολουθείτε τις συμβουλές μας και να αγοράζετε υψηλής ποιότητας ανταλλακτικά, εργαλεία, αξεσουάρ και χημικά αυτοκινήτου από το XCAR.


Παραμένει στο Νο1 | Novibet\nby Novibet Σεπτέμβριος 8, 2017 Οκτώβριος 9, 2019 063\nΟ Ναδάλ απέκλεισε στον προηγούμενο γύρο του US OPEN τον 19χρονο Αντρέι Ρούμπλεφ από τη Ρωσία. Να σημειωθεί, πως ήταν η πρώτη φορά μετά το 1990 που ένας τενίστας ηλικίας 30+ετών αντιμετωπίζει κάποιον κάτω από 20 ετών. Στον τότε ημιτελικό, ο Πιτ Σάμπρας είχε αντιμετωπίσει τον Τζον Μάκινροϊ.\nΜε τη νίκη στα προημιτελικά και τον αποκλεισμό του Ρότζερ Φέντερερ από τον Χουάν Μαρτίν Ντελ Πότρο – με τον οποίο θα βρεθούν στον ημιτελικό– παραμένει παράλληλα στην πρώτη θέση της παγκόσμιας κατάταξης. Ο Ντελ Πότρο, κάτοχος μεταξύ άλλων δύο Ολυμπιακών μεταλλίων (Χάλκινο και Ασημένιο) απέκλεισε στην αναμέτρηση που προηγήθηκε τον Ρότζερ Φέντερερ με 3-1 σετ.\nΗ αναμέτρηση μεταξύ Ναδάλ και Ντελ Πότρο, προσφέρεται σε ανταγωνιστικές αποδόσεις και 0% Γκανιότα* στη Novibet.\nΗ δράση συνεχίζεται παράλληλα στα μεγάλα ευρωπαϊκά πρωταθλήματα. Για τους παίκτες που επιλέγουν μεγάλο αριθμό αγώνων, υπάρχουν ενισχυμένες αποδόσεις στα παρολί της Novibet **\nNadalNtel PotroRafa NadalUS OPENShare0\nNovibet Μάιος 24, 2019 Οκτώβριος 9, 2019\nNovibet Ιανουάριος 17, 2020


Sweeties - Mammyland\nSweeties απάντησε στο θέμα του/της Καρολίνα topic στο Ποιές είμαστε στους ίδιους μήνες εγκυμοσύνης!\nΤην τρίβω για κανένα 10λεπτακι. Για να βγάλει θερμότητα και να την κρατήσει λιγάκι ζέστη. Αλλά με την κομπρεσα βλέπω διάφορα γιατί ηρεμεί πολύ. Εγώ κατάλαβα ότι την ενοχλούν τα γαλακτοκομικά. Οπότε προς το παρόν τα σταματάω τελείως και σιγά σιγά θα προσθέτω στην διατροφή μου λόγο τυρί στην αρχή και βλέπουμε! Επίσης ήπια χυμό πορτοκάλι φυσικό και μου έκανε εμετό το γάλα! Οπότε σίγουρα την ενόχλησε! Δες όσα τρως και πίνεις και αντιδράσεις στο μωρό.\nΑρχικά δες μήπως φταίει κάτι που έφαγες. Κρεμμύδι, πράσινα, όσπρια και έντονα μπαχαρικά δημιουργούν φούσκωμα αέρια άρα και πόνο. Εμείς έχουμε πάρει και το τζελ της frezyderm για κολικούς και όταν πονάει της κάνουμε μασαζακι! Μην φανταστείς μεγάλη διαφορά!! Ζεστές κομπρεσες στην κοιλιά την βοηθούν επίσης! Και πολύ υπομονή!!\nΕγώ κάποια στιγμή συνειδητοποίησα ότι το πρώτο μου ποστ στο φόρουμ ήταν 30/08/2020 μετά από μια μεγάλη απογοήτευση. Έχοντας ένα κακό σπερματογραφημα στα χέρια μας πολλές αποτυχημένες προσπάθειες και μετά από ένα ραντεβού με έναν εξωσωματικο που μας έκοψε τελείως τα φτερά για φυσική σύλληψη και με πίεση να πάμε γρήγορα σε εξωσωματική! Και 30/08/2021 γέννησα την κόρη μου, την οποία καταφέραμε με φυσιολογική σύλληψη! Ένα υγιέστατο κοριτσάκι χωρίς να χρειαστεί να πάρουμε καθόλου φάρμακα!! Γι'αυτό λέω κανείς δεν πρέπει να απογοητεύεται! Πέρασα από εξετάσεις επίπονες (σαλπιγγογραφια) και σωματικά και ψυχικά γιατί ένας γιατρός σκέφτηκε με το πορτοφόλι του και όχι σαν άνθρωπος! 30/08/2020 κλαιγαμε από απογοήτευση, 30/08/2021 κλαιγαμε από ευτυχία που ήρθε στην ζωή μας η μικρή μας!! Χαλάλι τελικά όλα πήγαν κατ'ευχην και εμείς και οι δύο πανευτυχείς κρατάμε το μικρό μας αγκαλιά!\nΆντε εύχομαι σύντομα να επουλωθούν οι πληγές σου και να θηλασεις έτσι όπως θες! Ευτυχώς τα καταφέρνεις και με τις ψευδοθηλες! Συγχαρητήρια για την υπομονή σου και την επιμονή σου. Δεν ξέρω αν εγώ θα μπορούσα να το παλέψω τόσο πολύ!\nΜένει ξύπνια από τις 10 το πρωί μέχρι 3 το μεσημέρι. Που εκεί θέλει κουβέντες και βόλτα σε όλο το σπίτι και μετά το απόγευμα από τις 7+ μέχρι τον ύπνο στις 10. Τι βράδυ μου κοιμάται καλά. Ξυπνάει ανά 3.30 ώρες τρώει και κοιμάται αμέσως. Εκτός από περιπτώσεις που έχει πονακια που δεν μπορεί να ηρεμήσει η ψυχούλα μου και μου βγάζει την δική μου την ψυχούλα 😝😝😝\nΠόσα κιλά είναι το αντράκι σου; Άσε εγώ έπαθα σοκ όταν αλλάξαμε πάνα και βάλαμε την νούμερο 2. Μεγαλώνουν και δεν προλαβαίνουμε να τα χορτάσουμε!!\nΚορίτσια τι κάνετε; Πώς είστε; Τα μωράκια σας; Εμείς καλά είμαστε! Όλο και μεγαλώνουμε και όλο και κάνουμε καινούργια πραγματακια! Έχει αρχίσει και μας γελάει έντονα τελευταία και κάθε φορά μας κάνει να λιώνουμε! 39 ημερών σήμερα! Κορίτσια μερικές φορές την βλέπω και σκέφτομαι πόσο γρήγορα περνάει ο χρόνος. Από την πρώτη μέρα που την συναντήσαμε στο μαιευτήριο μέχρι τώρα έχει μεγαλώσει πάρα πολύ,έχει αλλάξει. Θα ξεπεταχτεί και δεν θα το καταλάβουμε. Ενώ ανυπομονώ να την δω να μεγαλώνει, νιώθω πως δεν θέλω κιόλας. Αν μπορούσα θα τον παγωνα εδώ τον χρόνο!! Βραδινές σκέψεις στον θηλασμό!!\nΣτον μήνα βλέπεις πολλές διαφορές! Αλλάζει το πρόγραμμα που είχε μέχρι τότε. Αρχίζει και επικοινωνεί περισσότερο. Και σίγουρα μένει περισσότερες ώρες ξύπνια.\nΆστα και εγώ ακριβώς τα ίδια. Παρέα με την μικρούλα μου και τον αντρουλη μου. Όμως ήταν τα πιο όμορφα γενέθλια!\nΝα σου ζήσει η μοουμπου σου! Γερή και δυνατή να ειναι! Και εγώ κοριτσάκι εχω γεννησαμε 30/08 με καισαρική, η μπέμπα βγήκε 3120!\nΚαλησπέρα. Καλώς ήρθες!! Για πες για το μπεμπινι σου; Πότε γεννησατε;πόσο είναι; Αγοράκι ή κοριτσάκι;\nΑχ περαστικά σου κορίτσι μου!! Και πολύχρονη! Και εγώ σήμερα έχω γενέθλια!! Τα πρώτα μας σαν μανούλες!!\nΠεραστικά σου βρε κοπέλα μου! Η μόλυνση δεν περνάει στο παιδί; Πια κρέμα σου δώσανε;\nΜακάρι από εδώ και πέρα να μην έχετε πόνο! Αν και σκληραίνουν μέρα με την μέρα και φεύγουν και οι πληγές και δεν πονάνε μετά.\nΕγώ να δεις τύψεις που ένιωθα. Όταν έλεγα δεν αντέχω άλλο μετά έκλαιγα και γιατι είπα τέτοια κουβέντα ενώ είμαι πάρα πολύ τυχερή που ήρθε το θαύμα αυτό στην ζωή μας. Λογικά είναι όλα αυτά μωρέ. Υπομονή και θα στρώσουν τα πράγματα. Εμείς είμαστε πια 34 ημερών και είναι πολύ πιο εύκολα όλα. Εκτός από του κολικούς που πραγματικά νιώθεις αβοήθητος. Χτες μας είπε και πρώτη φορά αγκου και τρελαθηκαμε όλοι! Κάνε λίγο υπομονή και πολύ σύντομα θα νιώσεις πολύ καλύτερα!


SmackDown 27/11/2020: Δεν φοβάται κανέναν\nαπόΑποστόλης Μάρης - Νοεμβρίου 28, 2020\nΑυτή την εβδομάδα στο SmackDown είδαμε νέες αντιπαλότητες να σχηματίζονται καθώς πλησιάζουμε προς το TLC του Δεκεμβρίου, με ονόματα όπως Kevin Owens, Roman Reigns, Jey Uso, και Daniel Bryan & Murphy να μας δίνουν τα highlights του σόου.\nΤο επεισόδιο της εβδομάδας άνοιξε με τον Jey Uso να έρχεται στο ρινγκ και να μας λέει τα καλύτερα λόγια για τον Roman Reigns, ότι στο Survivor Series κέρδισε καθαρά τον Drew McIntyre, και ότι ο WWE Champion είναι ένας πρωταθλητής δεύτερης κατηγορίας. Κάπου εκεί εμφανίστηκε ο Universal Champion και ζήτησε από την παραγωγή να μας δείξει σε replay όλα όσα συνέβησαν στο Survivor Series, πήρε το μικρόφωνο και κοίταξε κατάματα τον Jey Uso ζητώντας απαντήσεις για τα γεγονότα της περασμένης Κυριακής. Ο Roman τόνισε ότι του ζήτησε να πάρει τον αδερφό του και να εξαφανιστούν από μπροστά του, και πως δεν τον χρειάζεται πια στην "Head of the Table", αλλά ο ίδιος παράκαμψε τους κανόνες. Ο Reigns όμως δεν στάθηκε εκεί, διότι πήρε ένα σημαντικό αποτέλεσμα στο περασμένο Pay-Per-View, έτσι άλλαξε σελίδα και αναφέρθηκε στην ήττα της Team SmackDown από την Team Raw, λέγοντας χαρακτηριστικά στον Jey: «Δεν σε ακούσανε επειδή δεν σε φοβούνται, δεν σε φοβούνται επειδή δεν σε σέβονται, και όταν δεν σέβονται εσένα τότε δεν σέβονται και εμάς. Και από την στιγμή που δεν μας σέβονται, τότε ποιοι είμαστε;».\nΠρώτος από το ρινγκ αποχώρησε ο Roman Reigns φανερά εκνευρισμένος από την αποτυχία του Jey Uso, και κάπου εκεί ακολούθησε η είσοδος του Otis για να δώσει τον πρώτο αγώνα της βραδιάς κόντρα στον King Corbin. Ο αγώνας όμως δεν υπήρξε ποτέ διότι ο Jey άρπαξε μια καρέκλα και διέλυσε κυριολεκτικά τον Otis, ο οποίος ήταν μέλος της μπλε ομάδας στο Survivor Series και ηττήθηκε.\nDolph Ziggler & Robert Roode vs. The Street Profits\nΟ Ziggler ήρθε στην αρένα μαζί με τον Roode και ζήτησαν καθαρά τους ομαδικούς τίτλους από τα χέρια των Street Profits. Η αναμέτρηση ανάμεσα στις δύο ομάδες ξεκίνησε με γρήγορους ρυθμούς, ο Ziggler δοκίμασε μερικές βρώμικες τακτικές όταν ο διαιτητής είχε το βλέμμα του αλλού για να κλέψει το αποτέλεσμα, αλλά ποτέ δεν έβρισκε την ευκαιρία να αρπάξει και την νίκη. Οι Street Profits πήγαν να φτάσουν πολύ κοντά στην νίκη όταν ο Montez Ford πέρασε από Frog Splash τον Robert Roode. Έπειτα ο Ziggler έφαγε στην μάπα ένα δυνατό Enzuigiri από τον Ford, αλλά ξεχάστηκε μόνος του ο Roode ο οποίος δεν άργησε να κάνει ένα έξυπνο roll-up και να δώσει την νίκη στην ομάδα του. Ίσως μια τέτοια νίκη τους δώσει μια ευκαιρία για ένα μελλοντικό title shot, μπορεί να το δούμε και στο TLC.\nΕδώ και αρκετές εβδομάδες, για να μην πούμε μήνες, ο Daniel Bryan έχει εστιάσει σε μεγάλο βαθμό την προσοχή του γύρω από το Intercontinental Championship λέγοντας ότι θα ήθελε πολύ να είναι αυτός πρωταθλητής, και ότι αν ήταν αυτός πρωταθλητής τότε ο τίτλος θα ήταν σε θέση να υπερασπιστεί κάθε Παρασκευή στο SmackDown, καθώς και άλλα που έχει ξεστομίσει με τον καιρό. Το γεγονός αυτό έχει εκνευρίσει αφάνταστα τον Sami Zayn, και μάλιστα στο Survivor Series οι δυο τους είχαν μια μικρή αντιπαράθεση. Έτσι αυτή την εβδομάδα τους δόθηκε η ευκαιρία να "λύσουν" τις διαφορές τους σε μια αναμέτρηση back and forth με διάρκεια σχεδόν 10 λεπτά. Μετά από αρκετούς μήνες ο Zayn μας έδωσε μερικά χαρακτηριστικά του παλιού του χαρακτήρα, περνώντας από ένα δυνατό Brainbuster τον Daniel Bryan επάνω στο apron. Μετά ο Bryan έκανε ένα kickout σε Blue Thunder Bomb, ενώ λίγο αργότερα η μάχη οδηγήθηκε μέχρι τα backstage όπου εκεί ο Jey Uso επιτέθηκε στον Daniel, το γεγονός αυτό έδωσε την ευκαιρία στον Zayn να τρέξει πίσω στο ρινγκ και να κερδίσει το ματς με count-out.\nΑξίζει ωστόσο να σημειωθεί ότι ο Kevin Owens ήταν το πρώτο άτομο που παρενέβη για να σώσει τον Daniel Bryan απ' τα χέρια του Jey Uso. Έτσι ο "KO" βρήκε λίγο μετά στα παρασκήνια τον Roman Reigns και τον Jey Uso, και τους είπε να κρατήσουν τα οικογενειακά τους προβλήματα μακριά από το υπόλοιπο ρόστερ.\nΣε ένα σύντομο αγώνα είδαμε τους την οικογένεια Mysterio να ανοίγει μια νέα αντιπαλότητα με τον King Corbin. Αυτό συνέβη στα παρασκήνια όταν έδιναν συνέντευξη και τους διέκοψε ο Corbin για να τους πει ηρεμήσουν καθώς μια νίκη κόντρα στον Seth Rollins δεν είναι κάτι το σπουδαίο. Έτσι ανακοινώθηκε η αναμέτρηση ανάμεσα σε Murphy και Corbin, στο οποίο ματς δεν είδαμε πολλά πέρα από την οικογένεια Mysterio να προσπαθεί με κάθε τρόπο να παίξει "βρώμικα" με το μυαλό του Corbin, έτσι τον οδήγησε και στην ήττα. Βέβαια, όταν το ματς τελείωσε ο Corbin ανακοίνωσε πως την άλλη εβδομάδα θα έχουν επαναληπτικό αγώνα, αλλά αυτή την φορά θα είναι κατάλληλα προετοιμασμένος.\nΣτο main event της βραδιάς είδαμε μια αναμέτρηση που ανακοινώθηκε από τον Adam Pearce μετά από ένα σύντομο διάλογο που είχε με τον Paul Heyman. Σε αυτό το ματς λοιπόν, ο Jey Uso ήρθε αποφασισμένος να πάρει εκδίκηση και να κερδίσει φόβο και σεβασμό από το υπόλοιπο ρόστερ του SmackDown, ώστε να ικανοποιήσει τις ιδέες του Roman Reigns όσο ο ίδιος παρακολουθούσε από τα backstage. Ωστόσο στον αγώνα το μυαλό του θόλωσε και προσπάθησε με κάθε τρόπο να βασανίσει τον Owens, έτσι πήρε μια καρέκλα και άρχισε να τον χτυπάει ασταμάτητα, με τον Owens να κερδίζει με DQ.\nΟ "KO" όμως δεν τα παράτησε και πέρασε από ένα Stunner τον Jey ενώ τον χτύπησε και με την καρέκλα, παρότι ο αγώνας είχε τελειώσει. Μετά γύρισε στην κάμερα και φώναξε προς τον Roman Reigns πως δεν τον φοβάται και δεν πρόκειται να κερδίσει ποτέ τον σεβασμό του. Αφού πέρασε ακόμη ένα Stunner τον Uso, τον προκάλεσε να εμφανιστεί για να λύσουν τις διαφορές τους σαν άντρες, ισχυρίζοντας πως δεν φοβάται απολύτως κανέναν.


Λάνα Ντελ Ρέι: Έζησε πλούσια, έγινε αλκοολική και έκανε σεξ για να κάνει καριέρα - BORO από την ΑΝΝΑ ΔΡΟΥΖΑ - boro.gr\nΑρχική / More / Life stories / Λάνα Ντελ Ρέι: Έζησε πλούσια, έγινε αλκοολική και έκανε σεξ για να κάνει καριέρα\nΛάνα Ντελ Ρέι: Έζησε πλούσια, έγινε αλκοολική και έκανε σεξ για να κάνει καριέρα\nΙούλιος 19, 2016 Life stories\nΠεριγράφει τον εαυτό της ως "γκάνγκστερ Νίνα Σιμόν" και "Λολίτα που χάθηκε στη γειτονιά". Έκανε την εμφάνιση της περίπου την ίδια περίοδο που μεγαθήρια της μουσικής όπως η Lady Gaga και η Adele πάλευαν να γίνουν γνωστές, ξεχώρισε όμως για το μελαγχολικό της ύφος και τη μπάσα φωνή της. Τρία χρόνια μετά την τελευταία της εμφάνιση στην Ελλάδα, η Λάνα Ντελ Ρέι επιστρέφει στο Rockwave σήμερα 19 Ιουλίου, μια συναυλία που οι ορκισμένοι φαν της σίγουρα περιμένουν πώς και πώς.\nΑν και προέρχεται από πλούσια οικογένεια, το χρήμα δεν την βοήθησε στα πρώτα της βήματα. Η κατά κόσμον Ελίζαμπεθ Γούλριτζ Γκραντ, όπως είναι και το πραγματικό της όνομα, γεννήθηκε στις 21 Ιουνίου του 1985 στη Νέα Υόρκη. Από μικρή κατάλαβα ότι δεν την ενδιέφεραν και πολύ οι επιχειρήσεις του πατέρα της Ρομπ Γκραντ και άρχισε να ψάχνεται για… μεγαλύτερα πράγματα, πιο στοχαστικά και glamorous. Κάτι τέτοιο αντανακλά και το ψευδώνυμο που έχει επιλέξει γιατί φέρνει κάτι από την παλιά λάμψη του Χόλιγουντ. Συγκεκριμένα, το μικρό της όνομα το δανείστηκε από τη Λάνα Τάρνερ και το Ντελ Ρέι από το ομώνυμο θρυλικό μοντέλο αυτοκινήτου της Ford.\nΈχει άλλον έναν αδερφό και μια αδερφή φωτογράφο, με την οποία συνεργάζονται και στα video clips. Η ατίθαση Λάνα έζησε στο σπίτι των γονιών της μέχρι τα 15 της. Δημοτικό πήγε σε καθολικό σχολείο. Είναι και τα χρόνια που αρχίζει να τραγουδά στην εκκλησία. Δεν άντεξε όμως αυτό τον τρόπο ζωής και στα 15 της αντιμετωπίζει πρόβλημα με το αλκοόλ και οι γονείς της την στέλνουν εσώκλειστη σε οικοτροφείο του Κλίβελαντ: "Έπινα κάθε μέρα. Έπινα μόνη. Πίστευα ότι είναι πραγματικά cool. Πολύ υλικό από το Born to Die έχει να κάνει με εκείνα τα “άγρια” χρόνια. Το αλκοόλ ήταν η πρώτη αγάπη της ζωής μου. Οι γονείς μου ανησυχούσαν. Κι εγώ το ίδιο. Ηξερα ότι ήταν πρόβλημα, όταν μου άρεσε περισσότερο από οτιδήποτε άλλο στην ζωή μου. Απλώς παραδεχόμουν: "την πάτησα εντελώς". Ηταν ό,τι χειρότερο μου συνέβη ποτέ", έχει δηλώσει. Aπό το 2004, είναι καθαρή.\nΠριν γίνει τραγουδίστρια, ήθελε να γίνει ποιήτρια. Ο πατέρας της έγραφε τραγούδια κάντρι αλλά και η μητέρα της τραγουδούσε. Αφού τελείωσε το σχολείο, έγινε δεκτή στο πανεπιστήμιο της Νέας Υόρκης στο Geneseo αλλά αποφάσισε να μην πάει και να μείνει με τον θείο της στο Λόγκ Άιλαντ. Για ένα χρόνο έμεινε εκεί και δούλευε ως σερβιτόρα. Ήταν όμως μια δημιουργική περίοδος για την ίδια, μιας και ο θείος της της έμαθε να παίζει κιθάρα. Είναι η στιγμή που ξεκινά να γράφει τραγούδια και να εμφανίζεται σε διάφορα nightclubs.\nΑργότερα, στα 18 της μετακομίζει σε ένα τροχόσπιτο σε πάρκιγκ του Νιού Τζέρσι και εμφανίζεται σε σε "βραδιές ανοιχτού μικροφώνου" για να δείξει το ταλέντο της. Αμέσως μετά μπήκε στο πανεπιστήμιο του Fordham, μελετώντας τον κλάδο της φιλοσοφίας γιατί όπως είπε γεφύρωνε το χάσμα μεταξύ του Θεού και της επιστήμης. Η τεχνολογία θα μπορούσε να μας φέρει πιο κοντά στο να ανακαλύψουμε από πού ήρθαμε και γιατί. Έζησε στο Μπρονξ για τέσσερα χρόνια και στο Μπρούκλιν για άλλα τέσσερα μέχρι τελικά να γίνει αναγνωρίσιμη. Εκεί εργάστηκε εθελοντικά βοηθώντας άστεγους, αλκοολικούς και εθισμένους σε ναρκωτικά.\nΣτα πρώτα της βήματα, γράφει ένα τραγούδι και ένα άλμπουμ με τον γνωστό μουσικό παραγωγό David Kahne χωρίς να κάνει επιτυχία. Αυτή τη φορά όμως, έχει όλο το πακέτο -εμφάνιση και ύφος- που την παραπέμπει στην χολιγουντιανή εποχή της Marilyn Monroe. Πριν να γίνει γνωστή με το άλμπουμ Born to Die που κυκλοφόρησε το 2012, είχε κυκλοφορήσει σε iTunes ένα προσωπικό άλμπουμ με το όνομά της, χωρίς όμως να κάνει μεγάλη επιτυχία. Είχαν προηγηθεί βέβαια και αρκετές εμφανίσεις της πριν το 2010.\nΜε το video clip 'Video Games" to 2011, κλέβει τις εντυπώσεις και σιγά σιγά όλος ο κόσμος ξεκινά να μιλά γι' αυτήν. Κατακτά το YouTube και από μέρα σε μέρα όλοι μιλούν για τη Lana. Αλλά και για το γιατί επέλεξε να επιστρέψει με άλλο όνομα και διαφορετική εικόνα. Αίσθηση προκαλούν και τα φουσκωμένα χείλη της.\nΕπιμελείται η ίδια το video clip: γυρίστηκε με διακοπτόμενες λήψεις της στις οποίες τραγουδά στην κάμερα και με πλάνα από παλιά φιλμάκια με skaters, vintage λήψεις από δρόμους, αυτοσχέδια ταινιάκια και εικόνες από παπαράτσι του ’50. Είναι και η στιγμή που πέφτουν οι υπογραφές και έρχεται το πρώτο μεγάλο άλμπουμ. Aυτό που ίσως δε γνωρίζουν πολλοί, είναι τις κατηγορίες ότι κομμάτια του τραγουδιού έχουν παρθεί από ένα τραγούδι της Ελένης Βιτάλη, το Δρόμοι που αγάπησα αν και δεν έγινε καμία νομική κίνηση.\nΤο βρετανικό μουσικό περιοδικό NME την κατατάσει στις μεγάλες μουσικές ελπίδες της χρονιάς. Λίγο μετά, 4,5 εκατομμύρια αντίτυπα του άλμπουμ "Born to Die" είχαν κάνει φτερά. Πάντως, είχε δηλώσει ότι μετά την επιτυχία ότι θα τα παρατήσει στην Βρετανική Vogue: "Δεν νομίζω ότι θα γράψω άλλο δίσκο. Τα είπα όλα όσα είχα να πω" δήλωνε χαρακτηριστικά.\nΗ πραγματικότητα όμως ήρθε να την διαψέυσει. Όχι μόνο έβγαλε νέο δίσκο το 2014 με τίτλο Ultraviolence, τραγούδησε κι ένα τραγούδι για την ταινία Great Gatsby, ενώ μετά την επιτυχία του Video Games, πολλοί άρχισαν να αναρωτιούνται αν τελικά είναι ένα μόνο δημιούργημα των γνωστών του μπαμπά της. Tροφή για σχόλια είχαν δώσει επίσης και ορισμένα live όπου η φωνή της απογοήτευσε τους θαυμαστές της.\nΜόνο εκτός του προσκηνίου δε έμεινε, μιας και συμμετείχε σε διαφημιστικές καμπάνιες της Jaguar και γνωστής αλυσίδας ρούχων, όπως και μια σειρά από τσάντες για την εταιρεία Mulberry.\nΤο άλμπουμ που πυροδότησε την τώρα περιοδεία είναι το περσινό "Honeymoon". Και η μουσική της πορεία δεν σταματά εκεί, άσχετα με το το τι είχε αναφέρει στην αρχή. Ήδη τον περασμένο Οκτώβρη, ανακοίνωσε την κυκλοφορία του πέμπτου προσωπικού της άλμπουμ.\nΓια τα χείλη της και για το αν τελικά είναι προϊόν πλαστικής, η ίδια έχει δηλώσει ότι είναι πέρα για πέρα αληθινά: "Δεν έχω κάνει τίποτα. Όποιος με ξέρει μπορεί να το επιβεβιαώσει αυτό." Παράλληλα, στην αρχή της καριέρας της είχε εξομολογηθεί ότι: “Δεν κάνω τίποτα στην πραγματικότητα, Απλά κάθομαι στο στούντιο και γράφω, μιλάω με τους φίλους μου, βλέπω τηλεόραση. Δεν κάνω τίποτα. Γράψε ό,τι τρελό θες αν σου αρέσει. Το λέω και στους ατζέντηδές μου, τίποτα από αυτά δεν έχει να κάνει με μένα. Δεν ξέρω για τι πράγμα μιλάνε όλοι.”\nΤης αρέσει πολύ να χορεύει, ενώ το αλκοόλ πλέον δεν το βάζει στο στόμα της. Είναι αντιφεμινίστρια αν και έχει αρνηθεί τον τίτλο λέγοντας: "Για εμένα, ο φεμινισμός είναι ένα ζήτημα που δεν έχει ενδιαφέρον. Ενδιαφέρομαι περισσότερο για άλλα θέματα, όπως τις διαγαλαξιακές μας δυνατότητες. Όταν κάποιος θέτει το ζήτημα του φεμινισμού, συμπεριφέρομαι σαν θεός, απλά δεν ενδιαφέρομαι". Ποια είναι η πραγματική φεμινίστρια για την 27χρονη; "Πραγματική φεμινίστρια είναι μια γυναίκα που αισθάνεται αρκετά ελεύθερη για να κάνει ό, τι θέλει" είπε σε μουσικό περιοδικό, λίγο πριν από την κυκλοφορία του άλμπουμ της "Ultraviolence". Έχει όμως μια άλλη κακή συνήθεια, το κάπνισμα.\nΈχει δηλώσει ότι θα ήθελε να είναι νεκρή, με πάρα πολλούς να σχολιάζουν αρνητικά αυτή τη δήλωση και πάνω που νομίζαμε ότι τα είχαμε δει όλα από αυτήν, κάνει άλλη μια σοκαριστική δήλωση. Στο περιοδικό Complex δήλωσε ότι ξάπλωσε στα κρεβάτια πολλών ανδρών για να κάνει καριέρα. Αφορμή είναι ο στίχος "F*cked my way to the top": "Είναι στίχοι που σχολιάζουν την πορεία μου στην μουσική. Σαν να λένε στον ακροατή "ξέρω τι σκέφτεσαι για μένα" με έναν υπαινιγμό πως, μπορεί και να έχει δίκιο. Ξέρεις, έχω κοιμηθεί με πολλούς από την μουσική βιομηχανία, αλλά δεν με "βοήθησε" κανείς για να πάρω καλύτερες δουλειές. Πράγμα που είναι λίγο ενοχλητικό"", τόνισε η Lana Del Rey που παραδέχτηκε τις πράξεις της, χωρίς να τη νοιάζει τι θα πει ο κόσμος.\nΑπό τη ζωή της έχουν περάσει κυρίως μουσικοί. Ο Στήβεν Μέρτενς μάλιστα ήταν και παραγωγός στο πρώτο αλμπουμ της με τίτλο Lana Del Ray. Πριν το 2009, τα είχε με ένα στέλεχος δισκογραφικής για εφτά χρόνια που την βοήθησε στα πρώτα της βήματα.\nΚαι τα ονόματα δε σταματούν εκεί: Barrie-James O’Neill (με τον οποίο ήταν και αρραβωνιασμένοι), James Franco, A$AP Rocky είναι μόλις μερικοί από αυτούς.\nΈχει χαράξει πάνω της μόνο όσα έχουν σημασία γι' αυτήν. Γι' αυτό, έχει χαράξει στο αριστερό της χέρι το μονόγραμμα "M" προς τιμήν της λατρεμένης της γιαγιάς Μαντλέν. Στο δεξί καμαρώνει για τη φράση "trust no one" (δεν εμπιστεύομαι κανέναν). Στο δάχτυλο της δεξιάς παλάμης αντί για βέρα γράφει "die young". Στο στήθος στόλισε τα ονόματα των αγαπημένων της Billie (Holiday) και Νina (Simone). Και κάτω από την καρδιά έχει έτοιμο ένα περίστροφο.\nΈμενε στο Λος Αντζελες με τα αδέρφια της, όμως επειδή ο χώρος της παραβιαζόταν συνεχώς, και τώρα κατοικεί σε ένα απομονωμένο μέρος στο Μαλιμπού.


BetSecret.net: ΕΚΤΙΜΗΣΕΙΣ ΚΥΡΙΑΚΗΣ: ΒΟΛΙΚΗ ΙΣΟΠΑΛΙΑ ΠΟΥ ΔΕΝ ΧΑΛΑΕΙ ΚΑΝΕΝΑΝ\nΕΚΤΙΜΗΣΕΙΣ ΚΥΡΙΑΚΗΣ: ΒΟΛΙΚΗ ΙΣΟΠΑΛΙΑ ΠΟΥ ΔΕΝ ΧΑΛΑΕΙ ΚΑΝΕΝΑΝ\nΕξαιρετική μέρα η χθεσινή, όπου είχαμε το απόλυτο στο live με 3 στα 3, με καλές αποδόσεις μεταξύ αυτών και την ανατροπή της Κολονίας. Ήδη μαζέψαμε τις χαμένες μονάδες απ το αρνητικό σερί που είχαμε και το έγραφα χτες. Στο site πέ:ρασε το δυνατό μας σημείο με τον άσσο της Ερντρόνιανς αλλά και το Χ στο Αστέρας Τρίπολης Ατρόμητος ενώ το Ξάνθη Λεβαδειακός διεκόπη.\nΑ Ιταλίας: Μπολόνια Γιουβέντους 2 1,57 (16:00)\nΗ Γιουβέντους προέρχεται απ την ήττα μεσοβδόμαδα με 2-0 απ την Ατλέτικο, μία ήττα που σίγουρα επηρεάζει τους Μπιανκονέρι. Μην ξεχνάμε ότι η Γιουβέντους έχει υψηλές φιλοδοξίες φέτος με την μεταγραφή του Κρ. Ρονάλντο και τώρα μοιάζει σαν να έχει πέσει στο κενό η όλη προσπάθεια. Διότι, ΟΚ στο Τορίνο το γήπεδο θα κατηφορίσει αλλά η Ατλέτικο είναι εύκολο να δεχθεί τρία γκολ; Και αν βάλει κανένα στην αντεπίθεση, τι γίνεται; Εν πάση περιπτώσει, ο λόγος που πάω στο διπλό σήμερα είναι ότι η Γιουβε μοιάζει με πλήγωμένο θηρίο και όσο και αν η Μπολόνια επί ημερών Μιχαίλοβιτς έχει συμμαζευτεί θεωρώ ότι η Γιουβέντους θα περάσει νικηφόρα απ το "Ντα Λ Άρα" για να γλυκάνει την πληγή.\nΠρέμιερ Λιγκ: Άρσεναλ Σαουθάμπτον 1 1,50 (16:05)\nΔεν βλέπω έκπληξη. Η Άρσεναλ προέρχεται απ τη νίκη πρόκριση επί της Μπάτε με 3-0 με το σκορ να αντικατοπτρίζει την εικόνα του αγώνα. Ενώ το προηγούμενο σαβ/κο νίκησε τη Χάντερσφιλντ με 2-1 δύσκολα. Η Άρσεναλ βρίσκεται στην 5η θέση και θέλει να εκμεταλλευτεί σήμερα τυχόν απώλειες της Μάντσεστερ Γ. που είναι στην 4η θέση και στο +1 και να την προσοπεράσει. Σήμερα λοιπόν υποδέχεται τη Σαουθάμπτον με την οποία έχει τρομερή παράδοση (17-6-0). Η Σαουθάμπτον βρίσκεται σταθερά κάτω απ τη ζώνη του υποβιβασμού ενώ προέρχεται απ την ήττα με 2-1 απ την Κάρντιφ με το παιχνίδι να ήταν εξάποντο και την Κάρντιφ αυτή τη στιγμή να έχει κάνει προσπέραση στο +1 απ τους Αγίους. Σημαντικότατη η απουσία του αρχισκόρερ Ινγκς (18/7). Άσσος στο 1,50.\nΣουπερλιγκ: Λαμία Λάρισα Χ 3,00 (19:00)\nΚαιρού επιτρέποντος θα γίνει το παιχνίδι αλλά το γήπεδο (αν γίνει) θα είναι σε άθλια κατάσταση και η θερμοκρασία στο -2. Αμφότερες οι ομάδες έχουν μία απόσταση απ τη ζώνη του υποβιβασμού έχοντας 22 και 24 βαθμούς αντίστοιχα και βάζοντας κάτω όλα τα δεδομένα, το Χ δε χαλάει κανέναν, μια ωραιότατη βολική ισοπαλία.\nΓράφει ο Admin (Stelios L.) στις 11:35 π.μ.


Χρωματικές Προγνώσεις 2017 – Το απόλυτο γυναικείο magazine\nΧρωματικές Προγνώσεις 2017\n04/12/2016\t0\tΑπό bbeautiful\nΒλέποντας τα πιο αληθινά χρώματα από τις υψηλότερες κορυφές …\nΖωηρές αποχρώσεις του βαθύ κόκκινου και καμένου πορτοκαλί δημιουργούν αμέσως θορυβώδη συναισθήματα ευτυχίας και ενθουσιασμού. Σε αντίθεση με τα χρώματα των φωτεινών ηλιοβασιλεμάτων, είναι ποικίλες οι αποχρώσεις του μπλε-γκρι που φωτίζουν με απαλά αισθήματα ηρεμίας. Λαδί και καφέ προερχόμενα από τη γη και τη φύση σχετίζονται με την ευημερία, τη φιλοδοξία και την αρμονία. Ασαφής σκούρες αποχρώσεις του πορτοκαλί αγκαλιάζουν την αλλαγή- ένα χαρακτηριστικό που είναι απαραίτητο για έναν πάντα εξελισσόμενο κόσμο.\nΣυνδυάζοντας μαγνητικά κίτρινα και βάθη που αναζητούν τα μπλε …\nΜπαίνοντας άφοβα, το σκούρο καφέ συγκρούεται με το συνοδευόμενο μπλε. Τα φωτεινά κίτρινα εξασφαλίζουν ευδαιμονική ευθυμία και οι καμένες αποχρώσεις του πορτοκαλί προσθέτουν ρουστίκ γοητεία. Οι δε ψυχρές μπλε-γκρι αποχρώσεις δημιουργούν έννοιες της επικοινωνίας και του προβληματισμού. Σκιασμένα καφέ δεν υπάρχουν πλέον παριστάμενα, αλλά είναι η λαβή που κρατά τα δροσερά collectives κολλημένα σφιχτά μαζί.\nYoung Men’s Color\nΟ θαυμασμός πραγματώνεται μέσα από την ειλικρίνεια των χρωμάτων …\nΤο ουδέτερο καφέ διατηρεί μια σταθερή πλατφόρμα. Όπου σκούρες αποχρώσεις είναι εκφραστές της αξιοπιστίας, πιο ανοιχτές αποχρώσεις του καφέ αντιπροσωπεύουν τη γνησιότητα. Έξοχο ροζ γλυκαίνει ακόμα και την πιο σκοτεινή απόχρωση του καφέ με πινελιές που αφυπνίζουν αισθήματα αγάπης και οικειότητας, ενώ η καφέ γούνα πειράζει την περίεργη ψυχή. Επιθυμητά χαρακτηριστικά που είναι βέβαιο ότι θα ξυπνήσουν κάθε απελπιστικό ρομαντικό.\nΚάτω από το ποτάμι, όπου τα ζεστά χρώματα της γης ανθίζουν και τα δροσερά χρώματα ρέουν …\nΑφήστε τον εαυτό σας να καθοδηγηθεί από την ένταση των σκοτεινών καταγάλανων νερών που πλέει αντίθετα των λευκά χρωματισμένων από μπλε πινελιές. Αποχρώσεις του καφέ δεσπόζουν πάνω από τις άκρες και δροσιστικά πράσινα καλύπτουν τη χλόη. Γοητευτικά κόκκινα και κολοκυθό-χρωματισμένα πορτοκαλί προσθέτουν λίγη μαγεία και κινούμενων σχεδίων. Υψωμένα μέσα από τον ουρανό, τα γκρι που ευδοκιμούν μαζί για ένα αξιοσημείωτη και μαγευτική θέα.


Nvidia & Vista x64 driver errors\nOctober 28, 2008 in Κάρτες Γραφικών\nΓεια σας παιδιά. Πριν αρκετούς μήνες πήρα μια 9800GX2. To πρόβλημα είναι ότι δεν μπορώ να περάσω πάνω στα Vista x64 πιο νέους οδηγούς από αυτούς που έχει μέσα το CD της κάρτας (173.67). Δοκίμασα τα πάντα παιδιά πάνω σε παλιούς, πάνω σε καθαρό ΟS μετά από format, και σε OS που καθάρισα με removing tools 'ότι και αν έκανα δεν κατάφερα να περάσω νέους Drivers παρά μόνο τους 173.76 Τα error που παίρνω είναι ήττε να κολλήσει σε ένα Black Screen με έναν κροσορα να αναβοσβήνει πάνω δεξιά, ή το μήνυμα μετα απο πολύ ώρα "system not modified plz try later", ακόμα και να φαίνεται σαν να ολοκληρώνεται κανονικά το set up άλλα μετά από το restart σαν να μην έγινε τπτ και να μην υπάρχουν drivers.Δοκίμασα να τους περάσω και manual από τον Device manager αλλά και πάλι μια από τα ίδια. Διάβασα κάποια άρθρα εδώ όπου γίνετε αναφορά σε παρόμοια προβλήματα αλλά δεν έδωσε κανείς κάποια συγκεκριμένη απάντηση.\nΑναφορικά σε όλες τις προσπαθιες μου firewall-antivirus ήταν απενεργοποιημένα. Έχω δοκιμάσει και με UAC ενεργοποιημένο αλλά και απενεργοποιημένο.\nΠαρακαλώ βοηθήστε μαι δεν ξέρω τι άλλο να κάνω πλέον. Ευχαριστώ προκαταβολικά\nΣήμερα παρατήρησα(μετά από μια ακόμα αποτυχημένη προσπάθεια να περάσω μεταγενέστερο οδηγό) ότι τα windows στις μέσο του Device manager έδιναν (μετά το restart που έκανα) ένα error για την κάρτα μου και λέγανε ότι σταμάτησαν το φόρτωμα του οδηγού λόγο αυτού του error. το ερρορ ήταν το CODE 43. ρίχνοντας μια ματιά στο help των windows έλεγε ότι έχει να κάνει με το multiple monitoring και με το SLI, όμως δεν κατάλαβα και πολλά να σας πω την αλήθεια\nΈιχα και ακριβώς το ίδιο πρόβλημα σαν να άλλαξε κάτι στα windows μετά το format. Μετά απο πέντε απόπειρες να περαστούν οι drivers κατέβασα και έβαλα τους 175.19. Δεν έχω προλάβει ακόμα να περάσω τους νέους drivers για να δω πως συμπεριφέρονται.\nΛίγο κουλό μου φαίνεται να μην περνάει νεότερους drivers ακόμα και μετά απο format...\nΤους drivers της μητρικής σου τους βάζεις? Δοκιμασε και τους 178.24 απο το site της Nvidia\nΜήπως κατεβάζεις τους οδηγούς έχοντας ενεργοποιημένο κάποιο download manager?\nΑπαγορεύεται. Θα φαίνεται ότι κάνει εγκατάσταση αλλά δεν θα ολοκληρώνεται στην περίπτωση αυτή.\nΌταν εγκαθιστάς οδηγούς, να απενεργοποιείς το antivirus.\nΤα εργαλεία που καθαρίζουν τη registry να τα αποφεύγεις κατά τη γνώμη μου, αλλά είναι δικό σου θέμα αν εμπιστεύεσαι κάποιο τέτοιο πρόγραμμα. Πάντως παίζει να έχει χαλάσει η η registry, οπότε μένει να κάνεις νέα εγκατάσταση των Vista.\nΜήπως εγκαταστάθηκαν αυτόματα οδηγοί από τη Microsoft?\nΚαλύτερα είναι να απενεργοποιήσεις τις αυτόματες εγκαταστάσεις των οδηγών της Nvidia από τη Microsoft.\nΔιαφορετικά μόλις βγάλεις ένα οδηγό, το Microsoft update κατεβάζει και εγκαθιστά αυτόματα δικούς τους οδηγούς.\nΒάλε το SP1 πρώτα, μετά κάνεις όλα τα άλλα update των Vista και μετά ασχολείσαι με τους οδηγούς.\nΈκανες απεγκατάσταση ξανά και ξανά τους οδηγούς, με τον επίσημο τρόπο, μέχρι να μην φαίνεται ότι υπάρχει οδηγός Nvidia εγκατεστημένος?\nΑφού εξαφανιστούν οι επίσημες απεγκαταστάσεις των οδηγών της Nvidia, αν συνεχίζει να βρίσκει Nvidia, τους αφαιρείς από το device manager. Επιλέγεις επιπλέον και να διαγραφούν οι οδηγοί (έχει τικ).\nΘα πρέπει να φτάσεις να έχεις μόνο τους οδηγούς VGA.\nΜετά κάνεις εγκατάσταση των τελευταίων επίσημων οδηγών της Nvidia.\nΤο θαυμαστικό στη μια από τις δύο κάρτες είναι ΟΚ με VGA generic οδηγούς ή όταν δεν έχει γίνει σωστά η εγκατάσταση.\nΑν ξεκινάς με UAC ενεργοποιημένο καλό είναι να μην το αλλάζεις.\nΗ γνώμη μου είναι ότι δεν χρειάζεσαι το UAC και καλό είναι να το απενεργοποιήσεις από την πρώτη στιγμή, πριν καν εγκαταστήσεις το SP1.\nΑν οι μνήμες σου έχουν πρόβλημα ή γενικότερα είναι ασταθές το σύστημα σου, είναι κι αυτό μια αιτία να μην γίνει η εγκατάσταση.\nΩραιο post!!! ΕΠιτελους βρηκα τι φταιει και σε μενα στο συστημα με 9800GT που εχω..\nΒαζουν τα vista μονα τους δικα τους driver.. Θα ψαξω πως μπορω να απενεργοποιησω αυτο το χαρακτηρηστικο να μπουν οι οδηγοι σωστα..\nΠαιδιά έχω προσπαθήσει να περάσω τους οδηγούς ακόμα και αμέσως μετά από φορματ...Μόνο στα Windows XP μου δουλεύουν οι οδηγοί...Δεν ξέρω τι άλλο να κάνω πραγματικά..κάθε φορά όταν κάνω απεγκατάσταση ξεκινάω από το σημείο που έχει τους Simple VGA οδηγούς...και το καλώδιο Εthernet πάντα απενεργοποιημένο για να μην κατεβάζει μόνο του.Κάπου πήρε το μάτι μου ότι κάποιοι αλλάζουν το .inf αρχείο χωρίς όμως να λένε πως το κάνουν και για πιο λόγο το κάνουν.\nΤο inf το αλλαζουν για να υποστηριξει και αλλες καρτες γραφικων.. Π.χ. οι τελευταιοι δεν υποστηριζουν και καλα την 8600GT, αν αλλαξεις το inf ομως την υποστηριζουν μια χαρα\nΕν τω μεταξυ απενεργοποιηση τις αυτοματες εγκαταστασεις απο τα windows για νεο hardare, εκανα uninstall την 9800GT και παλι μονα τους βαλανε generic vga driver.. Και ξανα system not modified.. Τρεχω 3d mark 06 να δω μηπως μπηκαν τελικα και ειναι πλασματικο το system not modified.. Εννοειται και με Antivirus απενεργοποιημενο..\nΜπα μούσια της Nvidia είναι ότι και καλά είναι πλασματικό το "system not modified" αφού δεν αναγνωρίζουν τπτ απολύτως τα Windows.\nΓια να μην κάνω νέο thread με πρόβλημα εγκατάστασης οδηγών ας συνεχίσω σε αυτό.\nΈχω και εγώ ένα παρόμοιο πρόβλημα με την nvidia 8800 GTS και vista64, η εγκατάσταση των οδηγών κολλάει για 3-4 λεπτά στο "installing driver components" και μετά βγάζει ένα μήνυμα ότι δεν έχει αλλαχθεί το σύστημά μου και να κάνω επανεκίνηση. Στο control panel φένεται σαν να έχουν περαστεί οι νέοι drivers (δείχνει τη νέα έκδοση) αλλά στα παιχνίδια τα windows "παγώνουν" μετά από 5-10 λεπτά. Κάνω system restore και επανέρχομαι στους προηγούμενους (175.16).\nΈχω δοκιμάσει εγκατάσταση με αφαίρεση και καθάρισμα των παλιών drivers, πάνω από τους προηγούμενους drivers, με ή χωρίς antivirus εγκατεστημένο (έχω το AVG8 Free) αλλά πάντα το ίδιο πρόβλημα. Έχει μήπως κάποιο ιδέα τι μπορεί να φταίει;\nΜπορεί να ακουστεί υπερβολικό αλλά αν ισχύει και αυτό που λέει ο pan1ck ότι δεν παίρνει τους οδηγούς ούτε με format, δεν υπάρχει λύση. Τα ίδια και δω με 8800gt, driver cleaner σε safe mode, χωρίς αντιvirus, κλπ. Σε ψάξιμο στο internet όλοι λένε αυτά τα προφανή. Υποψιάζόμουν ότι ίσως έφταιγε ένα update των nvidia drivers που έγινε από το windows update, και κόλλησε από εκεί, μόνο format δεν δοκίμασα καθώς συνέχεια το ανέβαλλα, έτσι όπως πάει μάλλον πρώτα θα αλλάξω κάρτα γραφικών, που για vista θα είναι ATI.


ΑΓΝΩΣΤΗ ΔΙΑΣΤΑΣΗ: Ο ΦΟΥΧΟΥΡ ΚΑΝΕΙ ΒΟΛΤΑ (απο MairyG)\nΟ ΦΟΥΧΟΥΡ ΚΑΝΕΙ ΒΟΛΤΑ (απο MairyG)\nΚάποτε σε ένα δωμάτιο με πολλά χρώματα και χαχανητά ζούσε χαλκομανία πάνω σε μια ντουλάπα ένας μεγάλος και χαμογελαστός δράκος.\nΤο δωμάτιο ήταν του Αλέξη και ο δράκος ήταν ο Φουχούρ. Κάθε βράδυ όταν ο Αλέξης έπεφτε για ύπνο ο Φουχούρ έβγαινε έξω στη βεράντα και τεντωνόταν για να ξεπιαστεί. Τέντωνε τα χέρια του και τα πόδια του, τέντωνε το μακρύ του λαιμό, τίναζε την ουρά του, άνοιγε τα μεγάλα του φτερά και τότε ακουγόταν ένα φφφουουουπ φφφουουουπ φφφουουουπ. Όταν είχε όρεξη για βόλτες ο Φουχουρ ξεκινούσε πάντα απ’το φεγγάρι.\nΟ Φουχούρ και το φεγγάρι ήταν φίλοι από παλιά. Όταν το φεγγάρι ήταν γεμάτο πίνανε μαζί φως και ξεκαρδιζόντουσαν στα γέλια (Ο Φουχούρ φωτισμένος έλαμπε σαν τεράστιο μοβ λαμπατέρ) κι όταν πάλι ήταν σαν φετούλα από πεπόνι, παίζανε κρυφτό ή σκοτεινό ουρανό.\nΤα αστέρια δεν τολμούσαν να διακόψουν τη σοβαρή συνάντηση, ήξεραν πως όταν μιλούν οι μεγάλοι δεν τους αρέσει να μπλέκεσαι στα λόγια τους. Περίμεναν λοιπόν υπομονετικά μέχρι το τρία, έδιναν το άστρο-σύνθημα και οοοοοοπ μ’ ένα μόνο σάλτο βρίσκονταν πάνω στη ράχη του δράκου και τον άρχιζαν στο γαργαλητό!\nΟ Φουχούρ για να γλιτώσει χτυπούσε τα φτερά του δυνατά, πετούσε πιο γρήγορα και μετά ανάποδα και γύρω από τον εαυτό του και τα αστέρια τότε γελούσαν με την καρδιά τους και τα γέλια τους ακούγονταν χίλια άστρα μακριά και ακόμα παραπέρα. Η ιππασία με μοβ δράκο ήταν το αγαπημένο τους σπορ, δεν κρατούσε όμως πολύ. Ο Φουχούρ μετά από μερικές σβούρες γινόταν μούσκεμα στον ιδρώτα και το άρωμα που ανάδινε μύριζε σαν δώδεκα μπουκέτα νυχτολούλουδα και γιασεμιά. Τα αστέρια ζαλισμένα από τη μυρωδιά, γλιστρούσαν απαλά πάνω στο γαλαξία που ήταν ειδικά διαμορφωμένος για έκτακτα περιστατικά μέθης. Ο Φουχούρ ξαναμμένος, αποχαιρετούσε τους ουράνιους φίλους του, στόχευε στη θάλασσα και τότε ακουγόταν ένα μεγάαααααααλο πλουτς!\n"Ήρθε ο Φουχούρ!" Απάντησε ένα από τα άλλα δέντρα, "πάω να φωνάξω την αγριόγατα και τις φωνές του φαραγγιού".\nCHRISTOBAL 9 Μαρτίου 2010 - 8:48 π.μ.\nΜε πολλή μεγάλη χαρά υποδεχόμαστε την καινούργια μας φίλη ΜairyG στην ΑΓΝΩΣΤΗ ΔΙΑΣΤΑΣΗ.\nΚυριολεκτικά με μάγεψε η ανάρτηση. Την διάβαζα και ταξίδευα σε μαγικά μέρη, μέσα σε χρώματα φώτα, αστέρια και γαλαξίες.\nΤώρα που μπήκες εδώ MairyG, την πάτησες! Η ΑΓΝΩΣΤΗ ΔΙΑΣΤΑΣΗ θα περιμένει και την συνέχεια με ανυπομονησία.\nΛΑΚΩΝ 9 Μαρτίου 2010 - 11:02 π.μ.\nΤι υπέροχο ΜairyG. Αληθινό μαργαριτάρι. Τι φαντασία. ".....τις φωνές του φαραγγιού" ... σκέτη μαγεία.\nΤο 2ο μέρος το περιμένουμε!!\nGiP 9 Μαρτίου 2010 - 11:13 π.μ.\nΚαλώς ώρισες και από εμένα ΜαiryG (Mairy λογοπαίγνιο του Fairy (νεράιδα) ? )\nΌπως και να' ναι το πέσιμο σου ανάμεσα μας, στην παρέα της Αγνωστης Διάστασης, ένα πέσιμο που μας γέμισε χρώματα και μουσικές - ήταν σαν το πέσιμο του δράκου σου στη θάλασσα.\nΗ δροσιά, η φαντασία, το παράδοξο, το παραμύθι, είναι τα όπλα μας για να παλαίψουμε το τσιμέντο, την απομόνωση, την αφυδάτωση και την κενότητα της καθημερινότητας που μας περιβάλει.\nΤέτοια όπλα φαίνεται να έχεις μπόλικα στη φαρέτρα σου.\nΜείνε μαζί μας ! Το επόμενο και γρήγορα !!\nΚωνσταντίνος Κόλιος 9 Μαρτίου 2010 - 3:55 μ.μ.\nΦαντάζομαι στο επόμενο η αγριόγατα θα αναλάβει δράση, εισβολέας εφάνει, ένταση προ των πυλών.\nΚαλό μεσημέρι από την κρύα Θεσσαλονίκη.\nR.W.P 9 Μαρτίου 2010 - 5:26 μ.μ.\nΗ καινούργια (ή μήπως ο καινούργιος;) της παρέας μπήκε με φόρα μέσα από "αστέρια ζαλισμένα, φεγγάρια" και "φωνές φαραγγιών". Με μεταμόρφωσε σαν μάγισσα (μάγος;) σε παιδάκι που περιμένει να ακούσει την συνέχεια την νύχτα πριν κοιμηθεί.\nΠολύ δροσιά και χρώματα!!\nB.U 10 Μαρτίου 2010 - 9:15 π.μ.\nH MairyG μας έφερε τον ΦΟΥΧΟΥΡ μέσα σε χρώματα και δροσιά παραμυθένια.\nΤην συνέχεια την περιμένω για να ταξιδέψουμε.\nΑλήθεια όμως τι έγινε flc????\nCHRISTOBAL 10 Μαρτίου 2010 - 9:25 π.μ.\nΘέλω εκ μέρους της MairyG να ευχαριστήσω όλους εκείνους που έκαναν τον κόπο να διαβάσουν την ανάρτηση και όσους είχαν την καλωσύνη να αφήσουν και τα σχόλιά τους.\nΝα πω ότι κι εγώ ελπίζω πως σύντομα θα μας δώσει την συνέχεια.\nMairyG 10 Μαρτίου 2010 - 10:52 π.μ.\nΕυχαριστώ απο καρδιάς! Με πολύ μεγάλη χαρά νοιώθω ήδη λίγο μέλος της παρέας σας! Τα σχόλια σας είναι κινητήριος δύναμη για καινούριες βόλτες...σας κλείνω ραντεβού στο βυθό της μεγάλης θάλασσας και εύχομαι σύντομα να σας ξανασυναντήσω...\nKΑΡΕΤΑ 10 Μαρτίου 2010 - 3:01 μ.μ.\nMAIRYG το κειμενο σου υπεροχο.σε κανει να νιωθεις οτι βρισκεσαι σε πλοιο προς το καλοκαιρι παρεα μονο με τον ανεμο.WELLCOME\nNikolaos Sokos 10 Μαρτίου 2010 - 5:38 μ.μ.\nΌλα παίζονται CHRISTOBAL, όλα.


Κρήτη: 55χρονος ακινητοποίησε επίδοξο ληστή που κρατούσε μαχαίρι και σφυρί - Κοινωνία | News 24/7\nΚρήτη: 55χρονος ακινητοποίησε επίδοξο ληστή που κρατούσε μαχαίρι και σφυρί\nΤετ-α-τετ με επίδοξο ληστή βρέθηκε ένας οδοντίατρος στο κέντρο του Ηρακλείου αλλά δεν πτοήθηκε και κατάφερε να τον ακινητοποιήσει.\nnews247 10 Απριλίου 2021 23:00\nΑκαριαία ήταν τα αντανακλαστικά ενός οδοντιάτρου ο οποίος το βράδυ της Παρασκευής (09/04), στο κέντρο του Ηρακλείου Κρήτης παραλίγο να πέσει θύμα ληστείας από κουκουλοφόρο που κρατούσε μαχαίρι και σφυρί.\nΟ 55χρονος οδοντίατρος, ο οποίος κρατούσε την τσάντα του που περιείχε χρήματα και προσωπικά αντικείμενα, βρέθηκε τετ-α-τετ με τον επίδοξο ληστή ο οποίος χωρίς να του πει κουβέντα κινήθηκε απειλητικά εναντίον του, όπως αναφέρει το cretalive.gr. Ο γιατρός ωστόσο όχι μόνο δεν πτοήθηκε αλλά πέρασε και στην αντεπίθεση, ακινητοποίησε τον δράστη, τον πέταξε στο έδαφος και μάλιστα του κατάφερε και ένα ελαφρύ χτύπημα στο κεφάλι με το σφυρί.\nΟ 55χρονος άντρας, ο οποίος και συνελήφθη τελικά, φέρεται να είναι χρήστης ουσιών ενώ στην πορεία αποκαλύφθηκε ότι οι δυο τους γνωρίζονταν από παλιά, με τον γιατρό μάλιστα να τον έχει βοηθήσει στο παρελθόν.


Γερμανία: Viral Σερραίος τραγουδά «ανέβηκε το θέρμανσης κούκλα μου γλυκιά»\nΑρχική » Ειδήσεις » Γερμανία: Viral Σερραίος τραγουδά «ανέβηκε το θέρμανσης κούκλα μου γλυκιά»\nViral έγινε για άλλη μια φορά ο Σερραίος, Μάριος Άρρατος, γνωστός για τις παραλλαγές ελληνικών τραγουδιών, τις οποίες «σκαρφίζεται» για γεγονότα, που «καίνε» τα ελληνικά νοικοκυριά.\nΑντίστοιχη επιτυχία είχε η παραλλαγή του τραγουδιού «Ο Σαλονικιός», το οποίο είχε τραγουδήσει σε μια δική του… εκδοχή, πριν από δυο χρόνια, με αφορμή το πρώτο lockdown.\nΗ δημοσίευση κοινοποιήθηκε από το χρήστη Marios Arratos (@mariosarratos)\nΑυτή τη φορά σειρά είχε το τραγούδι του Μανώλη Αγγελόπουλου, «Ανέβα στο τραπέζι μου», με αφορμή την εκτίναξη των τιμών σε ηλεκτρικό ρεύμα, καύσιμα και φυσικό αέριο.\n«Ανέβηκε το θέρμανσης κούκλα μου γλυκιά\nκαι έπεσε μια πάχνη στο σπίτι ξαφνικά.\nΑνέβηκε το θέρμανσης κούκλα μου γλυκιά\nκαι από το κρύο κόλλησε στην πόρτα η κλειδαριά. […]», τραγούδησε ο Μάριος Άρρατος, σκορπίζοντας απλόχερα το γέλιο στους θεατές των viral βίντεο του.\nΌπως αποκάλυψε, μιλώντας στην εκπομπή «Σαββατοκύριακο με τον Μάνεση», τα τελευταία πέντε χρόνια ζει και εργάζεται στη Γερμανία, με τις τιμές στα καταναλωτικά αγαθά να έχουν εκτιναχθεί και εκεί.\nΠαράλληλα, με την εργασία του και την εκπαίδευση του πάνω σε μηχανές CNC τραγουδά σε διάφορα μαγαζιά, όπου πηγαίνουν Έλληνες στη Γερμανία, ενώ γράφει και δικά του τραγούδια!\nΕτικέτες:ΓερμανίαΕλλάδαΈλληνεςΈλληνες της ΟμογένειαςΕνέργειαΟικονομία\nπροηγούμενοΗ Κρατική Όπερα της Βαυαρίας ανέστειλε παραγωγή Ελληνορώσου μαέστρου\nεπόμενοΓερμανία: Από το β εξάμηνο του 22 ο οικονομικός αντίκτυπος του πολέμου


Στα γενέθλια του ν.4387/2016 ο Σύλλογος ΑΞ.Ι.Α συναντάται με τον αντιπρόεδρο της ΝΔ κ. Γεωργιάδη | Enoplos\nΤην ημέρα που συμπληρώνεται ένας χρόνος (γενέθλια) από την ημέρα ψήφισης του επαίσχυντου ν.4387/2016 αντιπροσωπεία του Συλλόγου Συζύγων Θανόντων ΑΞ.Ι.Α με επικεφαλής την αντιπρόεδρο κ. Καλλιόπη Δεληγιάννη συναντάται με τον αντιπρόεδρο της ΝΔ κ. Γεωργιάδη Άδωνι.\nΨήφισμα Φορέων Εργαζομένων και Συνταξιούχων για το άρθρο 12 του ν.4387/2016, που αφορά στις «Συντάξεις Χηρείας»\n 60 και πλέον κυρίες, απ’ όλη την Ελλάδα που πλήττονται από το άρθρο 12 του ν.4387/2016.\n Φορείς πλην ΕΔ-ΣΑ: ΚΕΔΕ, ΕΝΣΙΔΥ, ΓΣΕΕ, ΙΣΑ, ΠΟΣΕ-ΙΚΑ, ΠΟΣΠΕΡΤ, ΣΥΛΛΟΓΟ ΣΥΝΤΑΞΙΟΥΧΩΝ ΔΕΗ «Η ΕΝΩΣΗ» και Εργατοϋπαλληλικό Κέντρο Αθήνας


Καρποί Nuts Διατροφή: Οι δέκα καλύτερες πηγές αντιοξειδωτικών\n5,75 millimoles ανά μερίδα 100g Αυτά τα θαυμάσια, απολαυστικά φρούτα του καλοκαιριού δεν έχουν λιπαρά και αποτελούν μια πλούσια πηγή φυλλικού οξέος και βιταμίνης C, οπότε καταναλώστε τα άφοβα. Απολαύστε τα σε smoothies ή σε μια σαλάτα φρούτων γαρνίρετε κάποιο γλυκό ή απλά καταναλώστε τα φρέσκα. Μπορείτε να τα καταψύξετε και να τα διατηρήσετε έτσι για οποιαδήποτε χρήση όλο το χρόνο. Αυτό μπορείτε να το κάνετε επικαλύπτοντας τα μούρα με ένα μίγμα από ζάχαρη και ασκορβικό οξύ (ρωτήστε τον φαρμακοποιό σας για το πώς θα το προμηθευτείτε), αν και γενικά καλύτερο είναι να τα παγώσετε αφού τα έχετε βράσει ελαφρά και έχετε προσθέσει ζάχαρη.\n3,72 millimoles ανά μερίδα 100g Οι ξηροί καρποί αποτελούν σημαντική τροφή για την υγεία. Δεν περιέχουν χοληστερόλη, έχουν γενικά χαμηλή περιεκτικότητα σε νάτριο και είναι πηγή βιταμινών και μετάλλων. Όσον αφορά όμως στην περιεκτικότητα σε αντιοξειδωτικές ουσίες, τα καρύδια φαίνεται να έχουν νικήσει την υπόλοιπη οικογένεια ξηρών καρπών με 3,72 millimoles ανά μερίδα. Συνοδεύστε τις σαλάτες σας με αυτά, ή αναμείξτε τα σε μούσλι, σε ρυζόγαλο ή σε τάρτα μήλου. Εκτός από γευστικά είναι και υγιεινά. Απλά βεβαιωθείτε ότι δεν καταναλώνετε πάνω από μια χούφτα καρύδια την ημέρα. Αν είστε υπέρβαροι, μια χούφτα τρεις φορές την εβδομάδα είναι αρκετή.\n3,58 millimoles ανά μερίδα 100g Οι φράουλες είναι φρούτα, των οποίων και μόνο η εμφάνιση και το χρώμα, μας φτιάχνουν τη διάθεση, πόσο μάλλον η υπέροχη γεύση τους. Το καλύτερο είναι πως είναι τόσο χαμηλές σε θερμίδες, που μπορείτε να φάτε όσες θέλετε χωρίς δεύτερη σκέψη. Ένας άλλος επίσης λόγος για τον οποίο αυτά τα φρούτα θα πρέπει να αποτελούν μέρος της διατροφής μας είναι πως βρίθουν αντιοξειδωτικών και μπορείτε να τα απολαύσετε σχεδόν με όποιο τρόπο θέλετε. Είτε σαν επιδόρπιο, είτε σε smoothies, σε σαλάτες, ακόμη και σε κοκτέιλ - απλά φροντίστε να τις τρώτε όσο είναι ακόμη φρέσκιες.\n3,56 millimoles ανά μερίδα 100g Η… ταπεινή αγκινάρα, εκτός από ισχυρό αντιοξειδωτικό, είναι και μια καλή πηγή σιδήρου. Μπορεί επίσης, να βοηθήσει στη μείωση των διαταραχών του εντέρου αφήνοντας τα «καλά» βακτήρια εκεί για να συνεχίζουν τη δουλειά τους.\n3,13 millimoles ανά μερίδα 100g Το cranberries είναι πραγματικά μια σούπερ-τροφή. Πολυάριθμες μελέτες έχουν δείξει ότι οι αντιφλεγμονώδεις ιδιότητες αυτού του φρούτου μπορούν να βοηθήσουν στην πρόληψη και τη θεραπεία του ουροποιητικού και πιθανώς άλλων λοιμώξεων.\n2,87 millimoles ανά μερίδα 100g Τα σμέουρα χρησιμοποιούνται εδώ και πολλά χρόνια για τη θεραπεία διαφόρων παθήσεων, από αμυγδαλίτιδα, μέχρι για πόνους στο στομάχι, αλλά και για την ενδυνάμωση της μήτρας κατά την εγκυμοσύνη. Τώρα ξέρουμε ότι αυτά τα μούρα δεν είναι μόνο μια καλή πηγή αντιοξειδωτικών, αλλά επίσης έχουν και υψηλή περιεκτικότητα σε βιταμίνη C.\n2,68 millimoles ανά μερίδα 100g Τα μύρτιλα είναι ένα ακόμη «θαυματουργό» είδος μούρων, που αποτελούν πραγματικά σούπερ τροφές. Εκτός από την υψηλή περιεκτικότητα σε αντιοξειδωτικές ουσίες, υπάρχουν επίσης προκαταρκτικές ενδείξεις ότι τα μύρτιλα μπορεί να καταπολεμούν τη χοληστερόλη και να βοηθούν στην πρόληψη του καρκίνου του ήπατος. Καλύτερα να τα καταναλώνετε ωμά, καθώς διατηρούν της περιεκτικότητά τους σε βιταμίνη C.\n2,64 millimoles ανά μερίδα 100g Ποιος θα φανταζόταν ότι το γαρίφαλο, που χρησιμοποιείται για να αρωματίσει πιάτα κοτόπουλου, πίτες με κιμά, αλλά και γλυκά, θα μπορούσε να έχει και σημαντικά οφέλη για την υγεία; Το συγκεκριμένο μπαχαρικό βρίσκεται στο top 10 της λίστα των τροφών με αντιοξειδωτικά.\n2,56 millimoles ανά μερίδα 100g Γνωρίζετε ήδη ότι ένα ποτήρι κρασί την ημέρα, κάνει καλό στην υγεία. Αλλά ο χυμός του σταφυλιού φαίνεται να είναι ακόμη καλύτερος -τουλάχιστον όσον αφορά στα επίπεδα των αντιοξειδωτικών.\n2,47 millimoles ανά μερίδα 100g Τα cranberries,όπως αναφέραμε, έχουν ισχυρή αντιφλεγμονώδη δράση και είναι ιδιαίτερα σημαντικά για την πρόληψη λοιμώξεων του ουροποιητικού συστήματος. Τα φρέσκα, ωμά φρούτα είναι πολύ ξινά για να τα φάτε, αλλά ο χυμός τους είναι ο ιδανικός τρόπος για να αξιοποιήσετε τα οφέλη τους.\nΑναρτήθηκε από dim kok στις Τετάρτη, Μαΐου 28, 2014


ABC Greek News - 'Έγκυρη και Έγκαιρη Ενημερωση από το Νο1 ενημερωτικό blog - Breaking news from around the world ABC Greek-News: Με μαύρες σημαίες βγήκαν στους δρόμους στη Χίο-Οργή λαού για την «παύση» του ρουκετοπόλεμου [εικόνες & βίντεο]\nΜε μαύρες σημαίες βγήκαν στους δρόμους στη Χίο-Οργή λαού για την «παύση» του ρουκετοπόλεμου [εικόνες & βίντεο]\nΜε μαύρες σημαίες στα κάγκελα των δύο ενοριών, του Αγίου Μάρκου και της Παναγίας Ερειθιανής, και συνθήματα κατά της δημοτικής αρχής βρήκε τον Βροντάδο το φετινό Πάσχα.\nΗ χαρμόσυνη ατμόσφαιρα και οι χιλιάδες τουρίστες που πλημμύριζαν την περιοχή κάθε χρόνο το Μ. Σάββατο, φέτος αντικαταστάθηκαν με την οργή και τη θλίψη των κατοίκων για τη μη διεξαγωγή του εθίμου.\nΕκατοντάδες κάτοικοι του Βροντάδου και όχι μόνο, ανταποκρίθηκαν στο κάλεσμα των συνεργείων των δύο ενοριών δίνοντας το «παρών» σε μία άνευ προηγουμένου κινητοποίηση για τα δεδομένα της περιοχής.\nΤοποθετώντας μαύρες σημαίες στα κάγκελα των ενοριών οι κάτοικοι έδωσαν το δικό τους μήνυμα, καταλογίζοντας το μεγαλύτερο μέρος των ευθυνών στη Δημοτική Αρχή Χίου την οποία θεωρούν υπεύθυνη για το φετινό αδιέξοδο.\nΌπως επεσήμαναν οι ίδιοι, η επιμονή τριών κατοίκων να μην επιτρέψουν την τοποθέτηση προστατευτικών πλεγμάτων στα σπίτια τους, σε συνδυασμό με την απραξία του Δήμου, είχε ως αποτέλεσμα φέτος για πρώτη φορά μετά τη δικτατορία το έθιμο να μην πραγματοποιηθεί.\nΚάλεσαν μάλιστα τον Δήμαρχο να παραιτηθεί ενώ από το στόχαστρό τους δεν ξέφυγε ούτε ο αντιδήμαρχος Στρ. Γδύσης στον οποίο παραπονέθηκαν σε έντονο ύφος για τη στάση του Δήμου.\nΑπό την πλευρά του πάντως ο κ. Γδύσης αρκέστηκε να σημειώσει ότι το έθιμο αφορά την ίδια την κοινωνία και στην παρούσα φάση ο Δήμος, εκτός από την προστασία δεν εμπλέκεται σε κανένα άλλο ζήτημα.\nΟι συγκεντρωμένοι πραγματοποίησαν πορεία προς την Παναγία Ερειθιανή, δίνοντας την υπόσχεσή τους ότι το μοναδικό έθιμο δεν θα σβήσει.\nΣτο άκουσμα της οριστικής μη διεξαγωγής του εθίμου οι χιλιάδες επισκέπτες του νησιού δήλωσαν απογοητευμένοι με πολλούς από αυτούς να ζητούν εξηγήσεις από τα τουριστικά πρακτορεία της Χίου, για την απουσία πληροφόρησης γύρω από τη διεξαγωγή του Ρουκετοπόλεμου.\nΕτικέτες ΕΛΛΑΔΑ, VIDEOS


Εξοργισμένη με τη… Μητέρα Φύση η Ιρένε Τροστ! (video) | newsbreak.gr\nΑΡΧΙΚΗ LIFESTYLE Εξοργισμένη με τη… Μητέρα Φύση η Ιρένε Τροστ! (video)\nΕξοργισμένη με τη… Μητέρα Φύση η Ιρένε Τροστ! (video)\nΌχι μόνο με τη γάτα της, αλλά και με την ίδια τη… Μητέρα Φύση τα έβαλε η Ιρένε Τροστ, όταν τις προάλλες η «χνουδωτή» φίλη της έπιασε και έφαγε ένα περιστέρι!\nΓεννημένη στο Άμστερνταμ, η ιδιαίτερα ταλαντούχα τραγουδίστρια και πρώην μοντέλο είναι δηλωμένη vegan και ένα τέτοιο θέαμα, εκτός του ότι την αηδίασε, την έκανε και έξαλλη, με αποτέλεσμα μια οργισμένη ανάρτησή της στο facebook:\n«Η γατα μου (που γεννησε προσφατα) επιασε ενα περιστερι απ το μπαλκονι και αρχισε να το τρωει! γεμισε το μπαλκονι με αιματα!\n»Η απαντηση ειναι «ετσι ειναι η φυση τους»\n»Και αναρωτιεμαι εγω, γιατι ειναι τοσο ανωμαλη η φυση;; γιατι πρεπει να φαει το περιστερι;\n»Ενω ειναι φαγωμενη με το παραπανω; γιατι τετοια απληστια;; γιατι ολα ειναι τοσο αναποδα σε αυτον τον κοσμο; το περιστερακι δεν ειχε δικαιωμα στη ζωη;;;\n»Και μην ξανακουσω «τροφικη αλυσιδα» θα κανω εμετο!\n»Αυτο το βγαλαμε οι ανθρωποι για να τρωνε τα κρεατα σαν να μην υπαρχει αυριο».\nΚαι, όταν κάποια σχόλια στην προηγούμενη ανάρτησή της τη δυσαρέστησαν, επέστρεψε δριμύτερη με ακόμη μία, στην οποία τα έβαλε με… όλους όσοι τρώνε κρέας!\n«Πολυ θα ηθελα μια μερα να δημιουργηθει ενας κοσμος οπου τα ζωα θα τρωγανε τους ανθρωπους(καθως και μεις το ιδιο κρεας εχουμε)\n»Να μας ψηνουνε στη σουβλα και να λενε «τροφικη αλυσιδα» να δω εκει τι θα λεγατε ολοι που μιλατε εκ του ασφαλους……».\nΚι εδώ βλέπουμε την… εκρηκτική Ιρένε Τροστ σε χαρακτηριστικό «ξέσπασμα οργής»:\nAmerican woman…..🇺🇸 @panoverino\nA post shared by IréneTrost (@irene_trost) on Sep 1, 2018 at 9:09am PDT